qundao/data-zh-poetry huggingface dataset:
赠族人秣陵兄弟诗
作者：何逊
朝代：南北朝

吾宗昔多士。文通高缙绅。小子无学术。丁宁困负薪。傍枝实纷乱。领袖寄亲姻。名价齐两许。闺门比三陈。风力咸通迈。艺业并纷纶。元方振高羽。洛令初解巾。自尔典名郡。所在号清淳。齐儿敢为俗。蜀物岂随身。禄俸不妻子。讴吟乃吏民。孰云秽明德。惟在中圣人。若能遗酌我。称首当属仁。仲将本特达。坎壈犹贱贫。方成天下士。岂伊席上珍。外情或简易。内鉴甚人伦。时然临下邑。摘伏信如神。顾余晚脱略。怀抱日湮沦。游宦疲年事。来往厌江滨。十载犹先职。一官乃任真。土牛竟不进。刍狗空重陈。覊旅无俦匹。形影自相亲。萧索高秋暮。砧杵鸣四邻。霏霏入窗雨。漠漠暗床尘。所思不可见。邈若胡与秦。愿子加餐饭。良会在何辰。
赠族人秣陵兄弟诗
作者：何逊
朝代：南北朝

吾宗昔多士，文雅高缙绅。小子无学术，丁宁困负薪。傍枝实纷乱，领袖寄亲姻。名价齐两许，闺门比三陈。风力咸通迈，艺业并纷纶。元方振高羽，洛令初解巾。自尔典名郡，所在号清淳。齐儿敢为俗，蜀物岂随身。禄俸不妻子，讴吟乃吏民。孰云秽明德，惟在中圣人。若能遗酌我，称首当属仁。仲将本特达，坎壈犹贱贫。方成天下士，岂伊席上珍。外情或简易，内鉴甚人伦。时然临下邑，摘伏信如神。顾余晚脱略，怀抱日湮沦。游宦疲年事，来往厌江滨。十载犹先职，一官乃任真。土牛竟不进，刍狗空重陈。羁旅无俦匹，形影自相亲。萧索高秋暮，砧杵鸣四邻。霏霏入窗雨，漠漠暗床尘。所思不可见，邈若胡与秦。愿子加餐饭，良会在何辰。
赠江长史别诗
作者：何逊
朝代：南北朝

二纪历兹辰。投分敦游处。况事兼年德。宴交无尔汝。中岁多乖违。由来难具叙。及君相藩牧。伊予客梁楚。出国乃参差。会归同处所。以兹笃惠好。何用忘覊旅。重得申平生。何年更暌阻。笼禽恨局促。逸翮超容与。饯道出郊垧。把袂临洲渚。长飙落江树。秋月照沙溆。远送子应归。棹开帆欲举。离舟欢未极。别至悲无语。安得生羽毛。从君入宛许。
赠江长史别诗
作者：何逊
朝代：南北朝

二纪因兹辰，投分敦游处。况事兼年德，宴交无尔汝。中岁多乖违，由来难具叙。及君相藩牧，伊予客梁楚。出国乃参差，会归同处所。以兹笃惠好，何用忘羁旅。重得申平生，何年更暌阻。笼禽恨局促，逸翮超容与。饯道出郊坰，把袂临洲渚。长飙落江树，秋月照沙溆。远送子应归，棹开帆欲举。离舟欢未极，别至悲无语。安得生羽毛，从君入宛许。
赠王左丞
作者：何逊
朝代：南北朝
体裁：诗

櫩外莺啼罢，园里日光斜。
游鱼乱水叶，轻燕逐风花。
长墟上寒霭，晓树没归霞。
九华暮已隐，抱郁徒交加。
赠王左丞诗
作者：何逊
朝代：南北朝

檐外莺啼罢，园里日光斜。游鱼乱水叶，轻燕逐风花。长墟上寒霭，晓树没归霞。九华暮已隐，抱郁徒交加。
赠王左丞诗
作者：何逊
朝代：南北朝

櫩外莺啼罢。园里日光斜。游鱼乱水叶。轻燕逐风花。长墟上寒霭。晓树没归霞。九华暮已隐。抱郁徒交加。
赠诸游旧
作者：何逊
朝代：南北朝
体裁：诗

弱操不能植，薄伎竞无依。
浅智终已矣，令名安可希。
扰扰从役倦，屑屑身事微。
少壮轻年月，迟暮惜光辉。
一涂今未是，万绪昨如非。
新知虽已乐，旧爱尽暌违。
望乡空引领，极目泪沾衣。
旅客长憔悴，春物自芳菲。
岸花临水发，江燕绕樯飞。
无由下征帆，独与暮潮归。
赠诸游旧诗
作者：何逊
朝代：南北朝

弱操不能植。薄伎竟无依。浅智终已矣。令名安可希。扰扰从役倦。屑屑身事微。少壮轻年月。迟暮惜光辉。一涂今未是。万绪昨如非。新知虽已乐。旧爱尽暌违。望乡空引领。极目泪沾衣。旅客长憔悴。春物自芳菲。岸花临水发。江燕遶樯飞。无由下征帆。独与暮潮归。
赠诸游旧诗
作者：何逊
朝代：南北朝

弱操不能植，薄伎竟无依。浅智终已矣，令名安可希。扰扰从役倦，屑屑身事微。少壮轻年月，迟暮惜光辉。一涂今未是，万绪昨如非。新知虽已乐，旧爱尽暌违。望乡空引领，极目泪沾衣。旅客长憔悴，春物自芳菲。岸花临水发，江燕绕樯飞。无由下征帆，独与暮潮归。
赠韦方室黯别诗
作者：何逊
朝代：南北朝

故人傥送别。停车一水东。去帆若不见。短翮忘连翩。追飞散容与。优游沐道教。渐渍淹寒暑。大德本无酬。轻生窃自许。舟归属海运。风积如鹏举。浮水暗舟舻。合岸喧徒侣。凛凛穷秋暮。初寒入洲渚。铙吹响清江。悬旗出长屿。危樯逈不进。沓浪高难拒。回首泣亲宾。中天望宛许。帝城服务隐约。家园无处所。去矣方悠悠。含意将何语。
赠韦记室黯别诗
作者：何逊
朝代：南北朝

故人傥送别，停车一水东。去帆若不见，试望白云中。促膝今何在，衔杯谁复同。水夜看初月，江晚溯归风。无因生羽翰，千里暂排空。
车中见新林分别甚盛诗
作者：何逊
朝代：南北朝

金谷宾游盛。青门冠盖多。隔林望行幰。下阪听鸣珂。于时春未歇。麦气始清和。还入平原径。穷巷可张罗。
车中见新林分别甚盛诗
作者：何逊
朝代：南北朝

金谷宾游盛，青门冠盖多。隔林望行幰，下阪听鸣珂。于时春未歇，麦气始清和。还入平原径，穷巷可张罗。
边城思诗
作者：何逊
朝代：南北朝
体裁：诗

柳黄未吐叶，水绿半含苔。春色边城动，客思故乡来。
还度五洲诗
作者：何逊
朝代：南北朝

我行朔已晦，溯水复沿流。戎伤初不辨，动默自相求。眷言还九派，回舻出五洲。萧散烟雾晚，凄清江汉秋。沙汀暮寂寂，芦岸晚修修。以此南浦夜，重此北门愁。方圆既龃龉，贫贱岂怨尤。
还渡五洲诗
作者：何逊
朝代：南北朝

我行朔已晦。泝水复㳂流。戎伤初不辨。动默自相求。睠言还九派。回舻出五洲。萧散烟雾晚。凄清江汉秋。沙汀暮寂寂。芦岸晚修修。以此南浦夜。重此北门愁。方圆既龃龉。贫贱岂怨尤。
送司马□入五城联句诗
作者：何逊
朝代：南北朝

随风飘岸叶，行雨暗江流。居人会应返，空欲送行舟。
送司马□拾五城联句诗
作者：何逊
朝代：南北朝

随风飘岸叶。行雨暗江流。居人会应返。空欲送行舟。
送褚都曹联句诗
作者：何逊
朝代：南北朝

君随结客专。我乃倦游归。本愿同栖息。今成相背飞。
送褚都曹联句诗
作者：何逊
朝代：南北朝

君随结客去，我乃倦游归。本愿同栖息，今成相背飞。
送韦司马别诗
作者：何逊
朝代：南北朝

送别临曲渚。征人慕前侣。离言虽欲繁。离思终无绪。悯悯分手毕。萧萧行帆举。举帆越中流。望别上高楼。予起南枝怨。子结北风愁。逦逦山蔽日。汹汹浪隐舟。隐舟邈已远。徘徊落日晚。归衢并驾奔。别馆空筵卷。想子敛眉去。知予衔泪返。衔泪心依依。薄暮行人稀。暧暧入塘港。蓬门已掩扉。帘中看月影。竹里见萤飞。萤飞飞不息。独愁空转侧。北窗倒长簟。南邻夜闻织。弃置勿复陈。重陈长叹息。
送韦司马别诗
作者：何逊
朝代：南北朝
体裁：诗

送别临曲渚，征人慕前侣。离言虽欲繁，离思终无绪。悯悯分手毕，萧萧行帆举。举帆越中流，望别上高楼。予起南枝怨，子结北风愁。逦逦山蔽日，汹汹浪隐舟。隐舟邈已远，徘徊落日晚。归衢并驾奔，别馆空筵卷。想子敛眉去，知予衔泪返。衔泪心依依，薄暮行人稀。暧暧入塘港，蓬门已掩扉。帘中看月影，竹里见萤飞。萤飞飞不息，独愁空转侧。北窗倒长簟，南邻夜闻织。弃置勿复陈，重陈长叹息。
道中赠桓司马季圭诗
作者：何逊
朝代：南北朝

晨缆虽同解，晚洲阻洪入。犹如征鸟飞，差池不可及。本愿申羁旅，何言异翔集。君渡北江时，讵今南浦泣。
道中赠桓司马季珪诗
作者：何逊
朝代：南北朝

晨缆虽同解。晚洲阻共拾。犹如征鸟飞。差池不可及。本愿申覊旅。何言异翔集。君渡北江时。讵今南浦泣。
酬范记室云诗
作者：何逊
朝代：南北朝
体裁：诗

林密户稍阴，草滋阶欲暗。风光蕊上轻，日色花中乱。相思不独欢，伫立空为叹。清谈莫共理，繁文徒可玩。高唱子自轻，继音予可惮。
野夕答孙郎折诗
作者：何逊
朝代：南北朝

山中气色满。墟上生烟露。杳杳星出云。啾啾雀隐树。虚馆无宾客。幽居乏欢趣。思君意不穷。长如流水注。
野夕答孙郎折诗
作者：何逊
朝代：南北朝

山中气色满，墟上生烟露。杳杳星出云，啾啾雀隐树。虚馆无宾客，幽居乏欢趣。思君意不穷，长如流水注。
野夕答孙郎擢诗
作者：何逊
朝代：南北朝

高树荫楼密，细草绿成被。黄鹂隐叶飞，蛱蝶萦空戏。阴岑自尔悦，寂寥予罕寄。相如阻禁闱，何由从简易。
铜雀妓
作者：何逊
朝代：南北朝

秋风木叶落。萧瑟管弦清。望陵歌对酒。向帐舞空城。寂寂檐宇旷。望飘帷幔轻。曲终相顾起。日暮松柏声。
铜雀妓
作者：何逊
朝代：南北朝
体裁：诗

秋风木叶落，萧瑟管弦清。望陵歌对酒，向帐舞空城。寂寂檐宇旷，飘飘帷幔轻。曲终相顾起，日暮松柏声。
门有车马客
作者：何逊
朝代：南北朝

门有车马客。言是故乡来。故乡有书信。纵横印检开。开书看未极。行客屡相识。借问故乡来。潺湲泪不息。上言离别久。下言望应归。寸心将夜鹊。相逐向南飞。
门有车马客
作者：何逊
朝代：南北朝

门有车马客，言是故乡来。故乡有书信，纵横印检开。开书看未极，行客屡相识。借问故乡人，潺湲泪不息。上言离别久，下言望应归。寸心将夜鹊，相逐向南飞。
闺怨诗
作者：何逊
朝代：南北朝

竹叶响南窗。月光照东壁。谁知夜独觉。枕前双泪滴。
闺怨诗二首
作者：何逊
朝代：南北朝

竹叶响南窗，月光照东壁。谁知夜独觉，枕前双泪滴。闺阁行人断，房栊月影斜。谁能北窗下，独对后园花。
闺怨诗二首·其一
作者：何逊
朝代：南北朝

竹叶响南窗，月光照东壁。谁知夜独觉，枕前双泪滴。
闺怨诗二首·其二
作者：何逊
朝代：南北朝

闺阁行人断，房栊月影斜。谁能北窗下，独对后园花。
嘲府僚诗
作者：何长瑜
朝代：南北朝

陆展染鬓发，欲以媚侧室。青青不解久，星星行复出。
离合诗
作者：何长瑜
朝代：南北朝

宜然悦今会，且怨明晨别。肴蔌不能甘，有难不可雪。
华山畿·君既为侬死
作者：佚名
朝代：南北朝

华山畿，华山畿，
君既为侬死，独生为谁施？
欢若见怜时，棺木为侬开。
华山畿·啼相忆
作者：佚名
朝代：南北朝

啼相忆，泪如漏刻水，昼夜流不息。
子夜歌·今夕已欢别
作者：佚名
朝代：南北朝

今夕已欢别，合会在何时？
明灯照空局，悠然未有期！
子夜歌·夜长不得眠
作者：佚名
朝代：南北朝

夜长不得眠，明月何灼灼。
想闻散唤声，虚应空中诺。
子夜秋歌
作者：佚名
朝代：南北朝

秋风入窗里，罗帐起飘扬。
仰头看明月，寄情千里光。
折杨柳歌辞二首
作者：佚名
朝代：南北朝

其一
遥看孟津河，
杨柳郁婆娑。
我是虏家儿，
不解汉儿歌。
其二
健儿须快马，
快马须健儿。
跸跋黄尘下，
然后别雄雌。
折杨柳歌辞五首
作者：佚名
朝代：南北朝

上马不捉鞭，反折杨柳枝。
蹀座吹长笛，愁杀行客儿。
腹中愁不乐，愿作郎马鞭。
出入擐郎臂，蹀座郎膝边。
放马两泉泽，忘不著连羁。
担鞍逐马走，何见得马骑。
遥看孟津河，杨柳郁婆娑。
我是虏家儿，不解汉儿歌。
健儿须快马，快马须健儿。
跸跋黄尘下，然后别雄雌。
木兰诗 / 木兰辞
作者：佚名
朝代：南北朝

唧唧复唧唧，木兰当户织。不闻机杼声，惟闻女叹息。问女何所思，问女何所忆。女亦无所思，女亦无所忆。昨夜见军帖，可汗大点兵，军书十二卷，卷卷有爷名。阿爷无大儿，木兰无长兄，愿为市鞍马，从此替爷征。
东市买骏马，西市买鞍鞯，南市买辔头，北市买长鞭。旦辞爷娘去，暮宿黄河边，不闻爷娘唤女声，但闻黄河流水鸣溅溅。旦辞黄河去，暮至黑山头，不闻爷娘唤女声，但闻燕山胡骑鸣啾啾。
万里赴戎机，关山度若飞。朔气传金柝，寒光照铁衣。将军百战死，壮士十年归。
归来见天子，天子坐明堂。策勋十二转，赏赐百千强。可汗问所欲，木兰不用尚书郎，愿驰千里足，送儿还故乡。
爷娘闻女来，出郭相扶将；阿姊闻妹来，当户理红妆；小弟闻姊来，磨刀霍霍向猪羊。开我东阁门，坐我西阁床，脱我战时袍，著我旧时裳。当窗理云鬓，对镜帖花黄。出门看火伴，火伴皆惊忙：同行十二年，不知木兰是女郎。
雄兔脚扑朔，雌兔眼迷离；双兔傍地走，安能辨我是雄雌？
读曲歌
作者：佚名
朝代：南北朝

逋发不可料，憔悴为谁睹。
欲知相忆时，但看裙带缓几许。
陇头歌辞三首
作者：佚名
朝代：南北朝

陇头流水，流离山下。
念吾一身，飘然旷野。
朝发欣城，暮宿陇头。
寒不能语，舌卷入喉。
陇头流水，鸣声呜咽。
遥望秦川，心肝断绝。
从征诗
作者：傅亮
朝代：南北朝

息徒西楚，伫楫旧乡。止犹岳立，动则云翔。烈烈群师，星言启行。泛舟掩河，秣马登芒。
从武帝平闽中诗
作者：傅亮
朝代：南北朝

鞠旅扬城，大搜徐方。旅旌首路，元戎启行。弭楫洪河，总辔崇芒。
冬至
作者：傅亮
朝代：南北朝

星昴殷仲冬，短晷穷南陆。柔荔迎时萋，芳芸应节馥。
奉迎大驾道路赋诗
作者：傅亮
朝代：南北朝

夙棹发皇邑，有人祖我舟。饯离不以币，赠言重琳球。知止道攸贵，怀禄义所尤。四牡倦长路，君辔可以收。张邴结晨轨，疏董顿夕辀。东隅诚已谢，西景逝不留。性命安可图，怀此作前修。敷衽铭笃诲，引带佩嘉谋。迷宠非予志，厚德良未酬。抚躬愧疲朽，三省惭爵浮。重明照蓬艾，万品同率由。忠诰岂假知，式微发直讴。
恭职北郊诗
作者：傅昭
朝代：南北朝

皇猷属穹昊，至德迈深渊。禋望沿礼举，咸秩资化宣。端职恭瘗祀，饬躬奉严蠲。淑气符首节，光风临上年。
杂曲
作者：傅縡
朝代：南北朝

新人新宠住兰堂，翠帐金屏玳瑁床。丛星不似珠帘色，度月还如粉壁光。从来著名推赵子，复有丹唇发皓齿。一娇一态本难逢，如画如花定相似。楼台宛转曲皆通，弦管逶迤彻下风。此殿笑语长相共，傍省欢娱不复同。讶许人情太厚薄，分恩赋念能斟酌。多作绣被为鸳鸯，长弄绮琴憎别鹤。人今投宠要须坚，会使岁寒恒度前。共取辰星作心抱，无转无移千万年。
走马引
作者：傅縡
朝代：南北朝

骢色表连钱，出冀复来燕。取用偏开地，为歌乃号天。权奇意欲远，躞蹀势难前。本珍白玉镫，因饰黄金鞭。愿酬刍秣宠，千里得千年。
采桑
作者：傅縡
朝代：南北朝

罗敷试采桑，出入城南傍。绮裙映珠珥，丝绳提玉筐。度身攀叶聚，耸腕及枝长。空劳使君问，自有侍中郎。
应制赋铜鞮山松诗
作者：元协
朝代：南北朝

问松林。松林经几冬。山川何如昔。风云与古同。
临终诗
作者：元子攸
朝代：南北朝

权去生道促，忧来死路长。怀恨出国门，含悲入鬼乡。隧门一时闭，幽庭岂复光。思鸟吟青松，哀风吹白杨。昔来闻死苦，何言身自当。
歌
作者：元宏
朝代：南北朝

两菖蒲，新野乐。
联句诗
作者：元恭
朝代：南北朝

既逢尧舜君，愿上万年寿。平生好玄默，惭为万国首。圣主临万机，享世永无穷。岂唯被丰草，方亦及昆虫。朝贤既济济，野苗又芃芃。君臣体鱼水，书轨一华戎。微臣信庆渥，何以答华嵩。
诗
作者：元恭
朝代：南北朝

朱门久可患，紫极非情玩。颠覆立可待，一年三易换。时运正如此，惟有修真观。
感遇诗
作者：元晖业
朝代：南北朝

昔居王道泰，济济当群英。今逢世路阻，狐兔郁纵横。
绝命诗二首
作者：元熙
朝代：南北朝

义实动君子，主辱死忠臣。何以明是节，将解七尺身。平生方寸心，殷勤属知己。从今一销化，悲伤无极已。
绝命诗二首·其一
作者：元熙
朝代：南北朝

义实动君子，主辱死忠臣。何以明是节，将解七尺身。
绝命诗二首·其二
作者：元熙
朝代：南北朝

平生方寸心，殷勤属知己。从今一销化，悲伤无极已。
幸华林园宴群臣于都亭曲水赋七言诗
作者：元诩
朝代：南北朝

化光造物含气贞。恭己无为赖兹英。
浮萍诗
作者：冯元兴
朝代：南北朝

有草生碧池，无根绿水上。脆弱恶风波，危微苦惊浪。
青台歌
作者：冯氏（文明太后）
朝代：南北朝
体裁：古风

青台雀。青台雀。缘山采花额颈著。
感琵琶弦诗
作者：冯淑妃
朝代：南北朝

虽蒙今日宠，犹忆昔时怜。欲知心断绝，应看膝上弦。
乌夜啼
作者：刘义庆
朝代：南北朝

笼窗一不开。乌夜啼。夜啼望郎来。
游鼍湖诗
作者：刘义庆
朝代：南北朝

暄景转谐淑，草木目滋长。梅花覆树白，桃杏发荣光。
丹徒宫集诗
作者：刘义恭
朝代：南北朝

昭化景俗，玄教凝神。
夜雪诗
作者：刘义恭
朝代：南北朝

云闭星月，飞琼集庭。
彭城戏马台集诗
作者：刘义恭
朝代：南北朝

骋骛辞南京，弭节憩东楚。懿蕃重遐望，兴言集僚侣。于役未云淹，时迁变溽暑。眷恋江水流，回首独延伫。
拟古诗
作者：刘义恭
朝代：南北朝

束甲辞京洛，负戈事乌孙。后军济太河，筑垒黎阳屯。旦闻羽檄飞，夕见边驿奔。
拟陆士衡诗
作者：刘义恭
朝代：南北朝

绿柳蔚通衢，青槐荫修垌。
温泉诗
作者：刘义恭
朝代：南北朝

秦都壮温谷，汉京丽汤泉。炎德潜远液，暄波起兹源。
游子移
作者：刘义恭
朝代：南北朝

三河游荡子，丽颜迈荆宝。携持玉柱筝，怀挟忘忧草。绸缪甘泉中，驰逐邯郸道。春服候时制，秋纨迎凉造。珍魄晖素腕，玉迹满襟抱。常叹乐日晏，恒悲欢不早。挥吹传旧美，趋谣尽新好。仲尼为辍餐，秦王足倾倒。
登景阳楼诗
作者：刘义恭
朝代：南北朝

丹墀设金屏，瑶榭陈王床。温宫冬开燠，清殿夏含霜。弱蕊布遐馥，轻叶振远芳。弥望少无际，肆睇周华疆。象阙对驰道，飞廉瞩方塘。邸寺送晖曜，槐柳自成行。通川溢轻舻，长街盈方箱。顾此爝火微，胡颜厕天光。
自君之出矣
作者：刘义恭
朝代：南北朝

自君之出矣，笥锦废不开。思君如清风，晓夜常徘徊。
艳歌行
作者：刘义恭
朝代：南北朝

江南游湘妃，窈窕汉滨女。淑问流古今，兰音媚郑楚。瑶颜映长川，善服照通浒。求思望襄澨，叹息对衡渚。中情未相感，搔首增企予。悲鸿失良匹，俯仰恋俦侣。徘徊忘寝食，羽翼不能举。倾首伫春燕，为我津辞语。
诗
作者：刘义恭
朝代：南北朝

垂贲华林园，柿味滋殊绝。
诗
作者：刘义恭
朝代：南北朝

大明总神武，乘时以御天。金牒封梁甫，玉简禅岱山。
诗
作者：刘义恭
朝代：南北朝

飞流界桂道，深林昌兰术。
元嘉七年以滑台战守弥时遂至陷没乃作诗
作者：刘义隆
朝代：南北朝

逆虏乱疆场，边将婴寇仇。坚城效贞节，攻战无暂休。覆沈不可食，离机难复收。势谢归途单，于焉见幽囚。烈烈制邑守，舍命蹈前修。忠臣表年暮，贞柯见严秋。楚庄投袂起，终然报强仇。去病辞高馆，卒获舒国忧。戎事谅未殄，民患焉得瘳。抚剑怀感激，志气若云浮。愿想凌扶摇，弭旆拂中州。爪牙申威灵，帷幄骋良筹。华裔混殊风，率土浃王猷。惆怅惧迁逝，北顾涕交流。
北伐诗
作者：刘义隆
朝代：南北朝

季父鉴祸先，辛生识机始。崇替非无徵，兴废要有以。自昔沦中畿，倏焉盈百祀。不睹南云阴，但见胡尘起。乱极治方形，涂泰由积否。方欲涤遗氛，矧乃秽边鄙。眷言悼斯民，纳隍良在己。逝将振宏罗，一麾同文轨。时乎岂再来，河清难久俟。骀驷安局步，骐骥志千里。梁傅畜义心，伊相抱深耻。赏契将谁寄，要之二三子。无令齐晋朝，取愧邹鲁士。
登景阳楼诗
作者：刘义隆
朝代：南北朝

崇堂临万雉，层楼跨九成。瑶轩笼翠幌，组幕翳云屏。阶上晓露洁，林下夕风清。蔓藻嬛绿叶，芳兰媚紫茎。极望周天险，留察浃神京。交渠纷绮错，列植发华英。士女眩街里，轩冕曜都城。万轸杨金镳，千轴树兰旌。
嘲伏挺诗
作者：刘之遴
朝代：南北朝

传闻伏不斗，化为支道林。
酬江总诗
作者：刘之遴
朝代：南北朝

上位居崇礼，寺署邻栖息。忌闻晓驺唱，每畏晨光赩。高谈意未穷，晤对赏无极。探志共遨游，休沐忘退食。曷用销鄙吝，枉趾觏颜色。上下数千载，扬榷吐胸臆。
光宅寺诗
作者：刘令娴
朝代：南北朝

长廊欣目送，广殿悦逢迎。何当曲房里，幽隐无人声。
听百舌诗
作者：刘令娴
朝代：南北朝

庭树旦新晴，临镜出雕楹。风吹桃李气，过传春鸟声。净写山阳笛，全作洛滨笙。注意欢留听，误令妆不成。
和婕妤怨诗
作者：刘令娴
朝代：南北朝

日落应门闭，愁思百端生。况复昭阳近，风传歌吹声。宠移终不恨，谗枉太无情。只言争分理，非妒舞腰轻。
摘同心栀子赠谢娘因附此诗
作者：刘令娴
朝代：南北朝

两叶虽为赠，交情永未因。同心何处恨，栀子最关人。
答唐娘七夕所穿针诗
作者：刘令娴
朝代：南北朝

倡人助汉女，靓妆临月华。连针学并蒂，萦缕作开花。孀闺绝绮罗，揽赠自伤嗟。虽言未相识，闻道出良家。曾停霍君骑，经过柳惠车。无由一共语，暂看日升霞。
答外诗二首
作者：刘令娴
朝代：南北朝

花庭丽景斜，兰牖轻风度。落日更新妆，开帘对春树。鸣鹂叶中舞，戏蝶花间骛。调琴本要欢，心愁不成趣。良会诚非远，佳期今不遇。欲知幽怨多，春闺深且暮。东家挺奇丽，南国擅容辉。夜月方神女，朝霞喻洛妃。还看镜中色，比艳似知非。摛词徒妙好，连类顿乖违。智夫虽已丽，倾城未敢希。
答外诗二首·其一
作者：刘令娴
朝代：南北朝

花庭丽景斜，兰牖轻风度。落日更新妆，开帘对春树。鸣鹂叶中舞，戏蝶花间骛。调琴本要欢，心愁不成趣。良会诚非远，佳期今不遇。欲知幽怨多，春闺深且暮。
答外诗二首·其二
作者：刘令娴
朝代：南北朝

东家挺奇丽，南国擅容辉。夜月方神女，朝霞喻洛妃。还看镜中色，比艳似知非。摛词徒妙好，连类顿乖违。智夫虽已丽，倾城未敢希。
题甘蕉叶示人诗
作者：刘令娴
朝代：南北朝

夕泣已非疏，梦啼太真数。唯当夜枕知，过此无人觉。
诗
作者：刘俣
朝代：南北朝

城上草。植根非不高。所恨风霜早。
侯司空第山园咏妓
作者：刘删
朝代：南北朝

石家金谷妓，妆罢出兰闺。看花争欲笑，闻瑟似能啼。山边歌落日，池上舞前溪。持人当桃李，无处不成蹊。
咏蝉
作者：刘删
朝代：南北朝

声流上林苑，影入侍臣冠。得饮玄天露，何辞高柳寒。
咏青草
作者：刘删
朝代：南北朝

雨沐三春叶，风传十步香。映袍怜色重，临书喜带长。
泛宫亭湖
作者：刘删
朝代：南北朝

回舻乘派水，举帆逐分风。滉瀁疑无际，飘扬似度空。樯乌排鸟路，船影没河宫。孤石沧波里，匡山苦雾中。寄言千金子，安知万里蓬。
登庐山
作者：刘删
朝代：南北朝

野烟出炉上，山花落镜前。危梁取大壑，瀑布挂中天。秦始眺宇宙，汉武上旌旃。结庐分往籍，留艑映遐年。
登庐山
作者：刘删
朝代：南北朝
体裁：古风

野烟出炉上，山花落镜前。秦始眺宇宙，汉武上旌旃。结庐分往籍，留艑映遐年。
赋得独鹤淩云去
作者：刘删
朝代：南北朝

孤鸣思沧海，矫翮避虞机。怨别凄琴曲，淩风散舞衣。五里虽回顾，千年会欲归。寄语雷门鼓，无复一双飞。
赋得苏武
作者：刘删
朝代：南北朝

奉使穷沙漠，抆泪上河梁。食雪天山近，思归海路长。系书秋待雁，握节暮看羊。因思李都尉，还汉不相忘。
赋得马
作者：刘删
朝代：南北朝

独饮临寒窟，离群思北风。陈王欲观舞，御史自随骢。边声陨客泪，果下益桃红。恒持沛艾影，解向平陵东。
赋松上轻萝
作者：刘删
朝代：南北朝

叶绕千年盖，条依百尺枝。属与松风动，时将薜影垂。学带非难结，为衣或易披。山阿若近远，独有楚人知。
采药游名山
作者：刘删
朝代：南北朝

名山本郁盘，道士贵黄冠。独驭千年鹤，来寻五色丸。石床新溜乳，金灶欲成丹。定知无二价，非复在长安。
石门山
作者：刘子房
朝代：南北朝
体裁：古风

远游适绝境，艰难困行役。峨峨石门山，苍苍两崖辟。云栈中盘纡，风涛外撞击。羸马厌微径，荒祠栖丛棘。石树和烟植，草苍带日夕。俯身蓬莱城，孤塔出云立。独向雾中来，遥遥羡云翼。
从军行
作者：刘孝仪
朝代：南北朝

冠军亲挟射，长平自合围。木落雕弓燥，气秋征马肥。贤王皆屈膝，幕府复申威。何谓从军乐，往返速如飞。
又和
作者：刘孝仪
朝代：南北朝

转袖随歌发，顿履赴弦馀。度行过接手，回身乍敛裾。
和咏舞诗
作者：刘孝仪
朝代：南北朝

回履裾香散，飘衫钿响传。低钗依促管，曼睇入繁弦。
和昭明太子钟山解讲诗
作者：刘孝仪
朝代：南北朝

诏乐临东序，时驾出西园。虽穷理游盛，终为尘俗喧。岂如弘七觉，扬鸾启四门。夜气清箫管，晓阵烁郊原。山风乱采眊，初晃丽文辕。林开前骑骋，径曲羽旄屯。烟壁浮青翠，石濑响飞奔。回舆下重阁，降道访真源。谈空匹泉涌，缀藻迈弦繁。轻生逢遇误，并作辈龙鹓。顾已同偏爵，何用挹衢樽。
和简文帝赛汉高庙诗
作者：刘孝仪
朝代：南北朝

圭币崇明祀，牲樽礼贵神。风惊如集庙，光至似来陈。徘徊灵驾入，叫咷倡歌新。将言非为己，致敬乃祈民。多才与多事，今古独为邻。
咏石莲诗
作者：刘孝仪
朝代：南北朝

莲名堪百万，石姓重千金。不解无情物，那得似人心。
咏箫诗
作者：刘孝仪
朝代：南北朝

危声合鼓吹，绝弄混笙篪。管饶知气促，钗动觉唇移。箫史安为贵，能令秦女随。
帆渡吉阳洲诗
作者：刘孝仪
朝代：南北朝

扬帆乘浪华，操鼓要风力。近树倏而遐，遥山俄已逼。欲比惊龙制，将顿阳乌翼。客行悲道远，唯须前路极。
舞就行诗
作者：刘孝仪
朝代：南北朝

依歌移弱步，傍烛艳新妆。徐来翻应节，乱去反成行。
行过康王故第苑诗
作者：刘孝仪
朝代：南北朝

入梁逢故苑，度薛见馀宫。尚识招贤阁，犹怀爱士风。灵光一超远，衡馆亦蒙笼。洞门馀旧色，甘棠留故丛。送禽悲不去，过客慕难穷。池竹徒如在，林堂暧已空。远桥隔树出，迥涧隐岸通。芳流小山桂，尘起大王风。具物咸如此，是地感余衷。空想陵前剑，徒悲垄上童。
闺怨诗
作者：刘孝仪
朝代：南北朝

本无金屋宠，长作玉阶悲。一乖西北丽，宁复城南期。永巷愁无歇，应门闭有时。空劳织素巧，徒为团扇词。匡床终不共，何由横自私。
冬晓诗
作者：刘孝先
朝代：南北朝

晨霞影翠帷，思妇织霜丝。经寒牵杼涩，钏冷调梭迟。乍废倡楼粉，贪赴远人期。
和亡名法师秋夜草堂寺禅房月下诗
作者：刘孝先
朝代：南北朝

幽人住山北，月上照山东。洞户临松径，虚窗隐竹丛。出林避炎影，步径逐凉风。平云断高岫，长河隔净空。数萤流暗草，一鸟宿疏桐。兴逸烟霄上，神闲宇宙中。还思城阙下，何异处樊笼。
和兄孝绰夜不得眠诗
作者：刘孝先
朝代：南北朝

夜愁眠不安，起望台南端。叶惨风声异，楼空月色寒。笙冷调簧数，弦脆上琴难。百年行讵几，万虑坐相攒。谁家有明镜，暂借照心看。
咏竹诗
作者：刘孝先
朝代：南北朝

竹生荒野外，梢云耸百寻。无人赏高节，徒自抱贞心。耻染湘妃泪，羞入上宫琴。谁能制长笛，当为吐龙吟。
春宵诗
作者：刘孝先
朝代：南北朝

夜楼明月弦，露下百花鲜。情多意不设，啼罢未归眠。敦煌定若远，一信动经年。
草堂寺寻无名法师诗
作者：刘孝先
朝代：南北朝

飞镜点青天，横照满楼前。深林生夜冷，复阁上宵烟。叶动花中露，湍鸣暗里泉。竹风声若雨，山虫听似蝉。摘果仍荷藉，酌水用花传。一卮聊自饮，万事且萧然。
七夕穿针诗
作者：刘孝威
朝代：南北朝

缕乱恐风来，衫轻羞指现。故穿双眼针，特缝合欢扇。
三日侍皇太子曲水宴诗
作者：刘孝威
朝代：南北朝

二龙巡夏代，八骏驭周朝。豫游光帝则，乐饮盛民谣。皇储遵洛禊，滥觞追灞桥。掌祓开神篽，司马动銮镳。周旗交采眊，晋鼓杂清箫。旌宫临广隰，藻卫烁严椒。兰樽沿曲岸，灵若溯回潮。
东西门行
作者：刘孝威
朝代：南北朝

广津寒欲歇，联樯密缆收。六高匝近岫，江阔少方舟。饯泪留神眷，离欷切私俦。伫变齐儿俗，当传楚献囚。徒然颁并命，只恧思如抽。
乌生八九子
作者：刘孝威
朝代：南北朝

城上乌。一年生九雏。枝轻巢本狭。风多叶早枯。氄毛不相暖。张翼强相呼。金柝猜鹰鸷隼无由逐。永愿共栖曾氏冠。同瑞周王屋。莫啼城上寒。犹贤野中宿。羽成翮备各西东。丁年赋命有穷通。不见高飞帝辇侧。远托日轮中。尚逢王吉箭。犹婴后羿弓。岂如变彩救燕质。入梦祚昭公。流声表师退。集幕示营空。灵台已铸像。流苏时候风。
九日酌菊酒诗
作者：刘孝威
朝代：南北朝

露花疑始摘，罗衣似适薰。馀杯度不取，欲持娇使君。
侍宴乐游林光殿曲水诗
作者：刘孝威
朝代：南北朝

蒸哉轩顼，赫矣尧心。女娲补石，重华累金。汤罗禹扇，羲瑟农琴。皇乎备矣，受命君临。试舟五反，和乐九成。钩楯秘戏，协律新声。丹柸水激，缝彩葩荣。天吴还往，海若逢迎。
侍宴赋得龙沙宵月明诗
作者：刘孝威
朝代：南北朝

鹊飞空绕树，月轮殊未圆。嫦娥望不出，桂枝犹隐残。落照移楼影，浮光动暂澜。枥马悲笳吹，城乌啼塞寒。传闻机杼妾，愁余衣服单。当秋络已脆，衔啼织复难。敛眉虽不乐，舞剑强为欢。请谢函关吏，行当封一丸。
公无渡河
作者：刘孝威
朝代：南北朝

请公无渡河，河广风威厉。樯偃落金乌，舟倾没犀枻。绀盖空严祠，白马徒生祭。衔石伤寡心，崩城掩孀袂。剑飞犹共水，魂沈理俱逝。君为川后臣，妾作江妃娣。
出新林诗
作者：刘孝威
朝代：南北朝

芒山视洛邑，函谷望秦京。遥分承露掌，远见长安城。故乡已可识，游子必劳情。雾罢前林见，风息涌川平。坐观暮潮落，渐见夕烟生。无由一羽化，徒想御风轻。
半渡溪
作者：刘孝威
朝代：南北朝

本厕偏伍伴，一战殄凶渠。制赐文犀节，驿报紫泥书。入营陈御盖，还家乘紫车。皇恩知已重，丹心恨不纾。渡泸且不畏，凌溪嗟有馀。
古体杂意诗
作者：刘孝威
朝代：南北朝

朝日大风霜，寄事是交伤。叶落枝柯净，当自起棋张。
和定襄侯初笄诗
作者：刘孝威
朝代：南北朝

合鬟仍昔发，略鬓即前丝。从今一梳罢，无复更萦时。
和帘里烛诗
作者：刘孝威
朝代：南北朝

开关帘影出，参差风焰斜。浮光烛绮带，凝滴污垂花。
和王竟陵爱妾换马
作者：刘孝威
朝代：南北朝

骢马出楼兰，一步九盘桓。小史赎金络，良工送玉鞍。龙骖来甚易，乌孙去实难。麟胶妾犹有，请为急弦弹。
和皇太子春林晚雨诗
作者：刘孝威
朝代：南北朝

云树交为密，雨日共成虹。雷舒长男气，枝摇少女风。叶珠随滴水，檐绳下溜空。蝶濡飞不飏，花沾色更红。明离信养德，能事毕春宫。谁堪偶凤吹，唯有浮丘公。
和简文帝卧疾诗
作者：刘孝威
朝代：南北朝

玉躬耗寒暑，群望崇圭璧。仁祀盛黄缣，礼坛优绀席。惫均楚疾愈，俄同宋年益。岂劳诵赋臣，宁用观涛客。
咏佳丽诗
作者：刘孝威
朝代：南北朝

可怜将可念，可念直千金。唯言有一恨，恨不遂人心。
咏剪彩花诗二首
作者：刘孝威
朝代：南北朝

叶舒非渐大，花发是初开。无论人讶似，蜂见也争来。浅深依树色，舒卷听人裁。假令春色度，经著手中开。
咏剪彩花诗二首·其一
作者：刘孝威
朝代：南北朝

叶舒非渐大，花发是初开。无论人讶似，蜂见也争来。
咏剪彩花诗二首·其二
作者：刘孝威
朝代：南北朝

浅深依树色，舒卷听人裁。假令春色度，经著手中开。
咏织女诗
作者：刘孝威
朝代：南北朝

金钿已照耀，白日未蹉跎。欲待黄昏至，含娇渡浅河。
塘上行苦辛篇
作者：刘孝威
朝代：南北朝

蒲生伊何陈，曲中多苦辛。黄金坐销铄，白玉遂淄磷。裂衣工毁嫡，掩袖切谗新。嫌威迹易已，爱去理难申。秦云犹变色，鲁日尚回轮。妾歌已肠断，君心终未亲。
奉和六月壬年应令诗
作者：刘孝威
朝代：南北朝

玄圃栖金碧，灵涧挹琨瑶。筑山图碣岫，穿池控海潮。雷奔石鲸动，水阔牵牛遥。乘鼋犹怯渡，鞭石讵成桥。岸崩下生窟，壁峭上干霄。噪蛙常独沸，游鱼或自跳。荒径横临浦，空舟斜插桡。愁鸱集古树，白鹭隐青苗。神心重丘壑，散步怀渔樵。石累元卿径，枝挂许由瓢。伊臣本寂寞，由来畏市朝。为贪止山水，所竞惟逍遥。寄言周伯况，劳君擅縠绡。
奉和晚日诗
作者：刘孝威
朝代：南北朝

虬檐挂珠箔，虹梁卷霜绡。迷迭涵香长，芙蓉逐浪摇。飞轮搏羽扇，翻车引落潮。甘泉推激水，迎风惭远飙。寄言王待诏，因声张子侨。吾君安已乐，无劳诵洞箫。
奉和湘东王应令诗二首 其一 春宵
作者：刘孝威
朝代：南北朝

花开人不归，节暖衣须变。回钗挂反环，拭泪绳春线。今夜月轮圆，胡兵必应战。
奉和湘东王应令诗二首 其二 冬晓
作者：刘孝威
朝代：南北朝

妾家边洛城，惯识晓钟声。钟声犹未尽，汉使报应行。天寒砚冰冻，心悲书不成。
奉和湘东王应令诗二首·春宵
作者：刘孝威
朝代：南北朝

花开人不归，节暖衣须变。回钗挂反环，拭泪绳春线。今夜月轮圆，胡兵必应战。妾家边洛城，惯识晓钟声。钟声犹未尽，汉使报应行。天寒砚冰冻，心悲书不成。
奉和简文帝太子应令诗
作者：刘孝威
朝代：南北朝

太子天下本，元良万国贞。周朝推上嗣，汉代纪重明。前星涵瑞彩，荐雷扬远声。三善传乐正，百行纪司成。九流遍已辨，七经咸所精。博闻强子政，高才陵长卿。礼遵逾屈已，德盛益卑情。仙气贻钟相，儒道推桓荣。延贤博望苑，视膳长安城。园绮随金辂，浮丘侍玉笙。智囊前敛笏，端士后垂缨。九仙良所重，四海更谁倾。班输同策乘，甲馆齐蓬瀛。
奉和逐凉诗
作者：刘孝威
朝代：南北朝

钟鸣夜未央，避暑起徬徨。长河似曳素，明星若散珰。倚岩欣石冷，临池爱水凉。月纤张敞画，荷妖韩寿香。对此游清夜，何劳娱洞房。
妾薄命篇
作者：刘孝威
朝代：南北朝

去年从越障，今岁没胡庭。严霜封碣石，惊沙暗井陉。玉篸久落鬓，罗衣长挂屏。浴蚕思漆水，条桑忆郑坰。寄书朝鲜吏，留钏武安亭。勿言戎夏隔，但令心契冥。不见酆城剑，千祀复同形。
小临海
作者：刘孝威
朝代：南北朝

碣石望山海，留连降尊极。秦帝枉钩陈，汉家增礼秩。石桥终不成，桑田竟难测。蜃气远生楼，鲛人近潜织。空劳帝女填，讵动波神色。
帆渡吉阳洲诗
作者：刘孝威
朝代：南北朝

江风凌晓急，钲鼓候晨催。幸息榜人唱，聊望高帆开。联村倏忽尽，循汀俄顷回。疑是傍洲退，似觉前山来。将与图南竞，谁云劳溯洄。
思归引
作者：刘孝威
朝代：南北朝

胡地凭良马，怀骄负汉恩。甘泉烽火入，回中宫室燔。锦车劳远驾，绣衣疲屡奔。贰师已丧律，都尉亦销魂。龙堆求援急，狐塞请先屯。枥下驱双骏，腰边带两鞬。乘障无期限，思归安可论。
怨诗
作者：刘孝威
朝代：南北朝

退宠辞金屋，见谴斥甘泉。枕席秋风起，房栊明月悬。烛避窗中影，香回炉上烟。丹庭斜草径，素壁点苔钱。歌起蒲生曲，乐奏下山弦。新声昔广宴，馀杯今自传。王嫱向绝漠，宗女入祁连。雁书犹未返，角马无归年。昭台有媵御，曾坂无弃捐。后薪随复积，前鱼谁更怜。
拟古应教
作者：刘孝威
朝代：南北朝

双栖翡翠两鸳鸯，巫云洛月乍相望。谁家妖冶折花枝，蛾眉？睇使情移。青铺绿琐琉璃扉，琼筵玉笥金缕衣。美人年几可十馀，含羞转笑敛风裾。珠丸出弹不可追，空留可怜持与谁。
拟古应教
作者：刘孝威
朝代：南北朝
体裁：古风

双栖翡翠两鸳鸯，巫云洛月乍相望。谁家妖冶折花枝，蛾眉𥊑睇使情移。青铺绿琐琉璃扉，琼筵玉笥金缕衣。美人年几可十馀，含羞转笑敛风裾。珠丸出弹不可追，空留可怜持与谁。
斗鸡篇
作者：刘孝威
朝代：南北朝

丹鸡翠翼张，妒敌复专场。翅中含芥粉，距外耀金芒。气逾上党烈，名贵下韝良。祭桥愁魏后，食蹠忌齐王。愿赐淮南药，一使云间翔。
望栖乌诗
作者：刘孝威
朝代：南北朝

夕乌飞参差，单雄杂寡雌。联翩归叶里，出没噪林垂。争栖时易树，惊飞忽度枝。虽无系书重，亦有含缨疲。以兹憔悴力，重逢轻薄儿。珠丸苏合弹，金缴青丝縻。岂意翩翾羽，遂免更羸危。入怀欣得地，依林窃愿知。
望隔墙花诗
作者：刘孝威
朝代：南北朝

隔墙花半隐，犹见动花枝。当由美人摘，讵止春风吹。
望雨诗
作者：刘孝威
朝代：南北朝

清阴荡暄浊，飞雨入阶廊。瞻空乱无绪，望霤耿成行。交枝含晓润，杂叶带新光。浮芥离还聚，沿沤灭复张。浴禽飘落毳，风荇散馀香。璚绡挂绣幕，象簟列华床。侍童拂羽扇，厨人奉滥浆。寄言楚台客，雄风讵独凉。
枯叶竹诗
作者：刘孝威
朝代：南北朝

枯杨犹更绿，卧柳尚还生。勿嫌凤不至，终当待圣明。
独不见
作者：刘孝威
朝代：南北朝

夫婿结缨簪，偏蒙汉宠深。中人引卧内，副车游上林。绶染琅琊草，蝉铸武威金。分家移甲第，留妾住河阴。独寝鸳鸯被，自理凤凰琴。谁怜双玉箸，流面复流襟。
登覆舟山望湖北诗
作者：刘孝威
朝代：南北朝

紫川通太液，丹岑连少华。堂皇更隐映，松灌杂交加。荇蒲浮新叶，渔舟绕落花。浴童竞浅岸，漂女择平沙。极望伤春目，回车归狭斜。
禊饮嘉乐殿咏曲水中烛影诗
作者：刘孝威
朝代：南北朝

火浣花心犹未长，金枝密焰已流芳。芙蓉池畔涵停影，桃花水脉引行光。
箜篌谣
作者：刘孝威
朝代：南北朝

结交在相得，骨肉何必亲。甘言无忠实，世薄多苏秦。从风暂靡草，富贵上升天。不见山巅树，摧扤下为薪。岂甘井中泥，上出作埃尘。
结客少年场行
作者：刘孝威
朝代：南北朝

少年本六郡，遨游遍五都。插腰铜匕首，障日锦屠苏。鸷羽装银镝，犀胶饰象弧。近发连双兔，高弯落九乌。边城多警急，节使满郊衢。居延箭箙尽，疏勒井泉枯。正蒙都护接，何由惮险途。千金募恶少，一挥擒骨都。勇馀聊蹴鞠，战罢暂投壶。昔为北方将，今为南面孤。邦君行负弩，县令且前驱。
苦暑诗
作者：刘孝威
朝代：南北朝

暮日苦炎溽，迁坐接阶廊。月丽姮娥影，星含织女光。栖禽动夜竹，流萤出暗墙。香盘糅鲜粉，雕壶承玉浆。白羽徒垂握，绿水自周堂。弱纨犹觉重，纤絺尚少凉。弄风思汉朔，戏雨忆吴王。玄冰术难验，赤道漏犹长。谁能更吹律，还令黍谷凉。
蜀道难
作者：刘孝威
朝代：南北朝

玉垒高无极。铜梁不可攀。双流逆巇道。九坂涩阳关。邓侯策马度。王生敛辔还。敛辔惧身尤。叱驭奉王猷。若吝千金重。谁为万里侯。戏马吞珠界。扬舲濯锦流。沈犀厌怪水。握镜表灵丘。禺山金碧有光辉。迁亭车马尚轻肥。弥想王褒拥节反。更忆相如乘传归。君平子云阒不嗣。江汉英灵信已衰。
行幸甘泉宫歌
作者：刘孝威
朝代：南北朝

汉家迎夏华，避暑甘泉宫。栈车鸣里鼓，驷马驾相风。校尉乌桓骑，待制楼烦弓。后旌犹五柞，前笳度九嵏。才人豹尾内，御酒属车中。辇回百子阁，扇动七轮风。鸣钟休卫士，披图召后宫。材官促校猎，凉秋戏射熊。
行行且游猎篇
作者：刘孝威
朝代：南北朝

之罘讲射所，上林娱猎场。选徒骄楚客，召狩誇胡王。罕车已戒道，风乌复起行。佽飞具矰缴，材官命蹶张。高罝掩月兔，劲矢射天狼。蹠地不遑逸，排虚岂及翔。日暮勾陈转，风清铙吹飏。归来宴平乐，宁肯滞禽荒。
行还值雨又为清道所驻诗
作者：刘孝威
朝代：南北朝

齐楚磐石贵，韩吴异姓王。俱乘早朝罢，相随出建章。喧呼惊里闬，叫咷骇康庄。阜驺同隼击，青橐似鹰扬。掖门南北远，复道东西长。幡旗争络绎，官骑郁相望。微风生棨传，轻雨润帷裳。油衣分竞道，小盖列成行。八舍便繁密，五营舆服光。回车避司隶，俄轩揖内郎。况余白屋士，自依卑路傍。日月虽临照，仄陋难明扬。早荣羞日及，晚知惭豫章。徒抱凌云志，终愧摩天翔。安能久沦辱，图南会有方。
赋得曲涧诗
作者：刘孝威
朝代：南北朝

涧流急易转，溪竹暗难开。近楼俄已失，前洲忽复回。石岸生寒藓，沈根渍水苔。菱舟失道去，归凫迷径来。
赋得香出衣诗
作者：刘孝威
朝代：南北朝

香出衣。步近气逾飞。博山登高用邺锦。含情动靥比洛妃。香缨麝带缝金缕。琼花玉胜缀珠徽。苏合故年微恨歇。都梁路远恐非新。犹贤汉君芳千里。尚笑荀令止三旬。
赋得鸣朄应令诗
作者：刘孝威
朝代：南北朝

杂扇虽俱敛，交行忿自分。转袖时绕腕，扬履自开裙。
鄀
作者：刘孝威
朝代：南北朝

妖姬含怨情，织素起秋声。度梭环玉动，踏蹑佩珠鸣。经稀疑杼涩，纬断恨丝轻。葡萄始欲罢，鸳鸯犹未成。云栋共徘徊，纱窗相向开。窗疏眉语度，纱轻眼笑来。昽昽隔浅纱，的的见妆华。镂玉同心藕，杂宝连枝花。红衫向后结，金簪临鬓斜。机顶挂流苏，机旁垂结珠。青丝引伏兔，黄金绕鹿卢。艳彩裾边出，芳脂口上渝。百城交问遗，五马共踟蹰。直为闺中人，守故不要新。梦啼渍花枕，觉泪湿罗巾。独眠真自难，重衾犹觉寒。愈忆凝脂暖，弥想横陈欢。行驱金络骑，归就城南端。城南稍有期，想子亦劳思。罗襦久应罢，花钗堪更治。新妆莫点黛，余还自画眉。
采莲曲·金桨木兰船
作者：刘孝威
朝代：南北朝
体裁：古风

金桨木兰船，戏采江南莲。莲香隔浦渡，荷叶满江鲜。房垂易入手，柄曲自临盘。露花时湿钏，风茎乍拂钿。
重光诗
作者：刘孝威
朝代：南北朝

赫赫重光，明明二圣。帝作储述，礼和乐正。中衢置樽，高堂悬镜。其酌不穷，其明逾盛。德音孔昭，民胥攸咏。明明二圣，赫赫重光。风神洒落，容止汪洋。瞻彼谈扇，载抑载扬。何斯天辩，如圭如璋。颜闵函席，游夏升堂。以卿以士，惟公惟王。思媚储后，顾哉乐康。芃芃黍苗，阴雨膏之。诜诜缨冕，储王道之。道之以礼，齐之以仁。礼则穷神，言则穷神。训于四国，覃于万民。
钓竿篇
作者：刘孝威
朝代：南北朝

钓舟画彩鹢，渔子服冰纨。金辖茱萸网，银钩翡翠竿。敛桡随水脉，急桨渡江湍。湍长自不辞，前浦有佳期。船交桡影合，浦深鱼出迟。荷根时触饵，菱芒乍罥丝。莲度江南手，衣渝京兆眉。垂竿自有乐，谁能为太师。
陇头水
作者：刘孝威
朝代：南北朝

从军戍陇头，陇水带沙流。时观胡骑饮，常为汉国羞。衅妻成两剑，杀子祀双钩。顿取楼兰颈，就解郅支裘。勿令如李广，功多遂不酬。
雀乳空井中
作者：刘孝威
朝代：南北朝

远去条支国，心知汉德休。聊栖丞相府，过令黄霸羞。挟子须闲地，空井共寻求。辘轳丝绠绝，桔槔冬藓周。将怜羽翼张，谁辞各背游。
骢马驱
作者：刘孝威
朝代：南北朝

十五官期门，二十屯边徼。犀羁玉镂鞍，宝刀金错鞘。一随骢马驱，分受青蝇吊。且令都护知，愿被将军照。誓使毡衣乡，扫地无遗噍。
骢马驱
作者：刘孝威
朝代：南北朝

翩翩骢马驱，横行复斜趋。先救辽城危，后拂燕山雾。风伤易水湄，日入陇西树。未得报君恩，联翩终不住。
鸡鸣篇
作者：刘孝威
朝代：南北朝

埘鸡识将曙。长鸣高树巅。啄叶疑彰羽。排花强欲前。意气多惊举。飘扬独无侣。陈思助斗协狸膏。郈昭妒敌安金距。丹山可爱有凤凰。金门飞舞有鸳鸯。何如五德美。岂胜千里翔。
三妇艳
作者：刘孝绰
朝代：南北朝

大妇缝罗裙，中妇料绣文。唯馀最小妇，窈窕舞昭君。丈人慎勿去，听我驻浮云。
三日侍华光殿曲水宴诗
作者：刘孝绰
朝代：南北朝

薰祓三阳暮，濯禊元巳初。皇心眷乐饮，帐殿临春渠。豫游高夏谚，凯乐盛周居。复以焚林日，丰茸花树舒。羽觞环阶转，清澜傍席疏。妍歌已嘹亮，妙舞复纡馀。九成变丝竹，百戏起龙鱼。
三日侍安成王曲水宴诗
作者：刘孝绰
朝代：南北朝

汇泽良孔殷，分区屏中县。蹑跨兼流采，襟喉迩封甸。吾王奄丰毕，析圭承羽传。不资鲁俗移，何待齐风变。东山富游士，北土无遗彦。一言白璧轻，片善黄金贱。馀辰属上巳，清祓追前谚。持此阳濑游，复展城隅宴。芳洲亘千里，远近风光扇。方欢厚德重，谁言簿游倦。
上虞乡亭观涛津渚学潘安仁河阳县诗
作者：刘孝绰
朝代：南北朝

昔余筮宾始，衣冠仕洛阳。无赀徒有任，一命忝为郎。再践神仙侧，三入崇贤旁。东朝礼髦俊，虚薄厕才良。游谈侍名理，搦管创文章。引籍陪下膳，横经参上痒。谁谓服事浅，契阔变炎凉。一朝谬为吏，结绶去承光。烹鲜徒可习，治民终未长。化鸡仰季智，驯雉推仲康。此城邻夏穴，橚矗茂筠篁。孝碑黄绢语，神涛白鹭翔。遨游佳可望，释事上川梁。秋江冻雨绝，反景照移塘。纤罗殊未动，骇水忽如汤。乍出连山合，时如高盖张。漂沙黄沫聚，礐石素波扬。榜人不敢唱，舟子讵能航。离家复临水，眷然思故乡。中来不可绝，奕奕苦人肠。溯洄若无阻，谢病反清漳。
东林寺诗
作者：刘孝绰
朝代：南北朝

月殿耀朱幡，风轮和宝铎。朝猿响梦栋，夜水声帷箔。
为人赠美人诗
作者：刘孝绰
朝代：南北朝

巫山荐枕日，洛浦献珠时。一遇便如此，宁关先有期。幸非使君问，莫作罗敷辞。夜长眠复坐，谁知暗敛眉。欲寄同花烛，为照遥相思。
于座应令咏梨花诗
作者：刘孝绰
朝代：南北朝

玉垒称津润，金谷咏芳菲。讵匹龙楼下，素蕊映华扉。杂雨疑霰落，因风似蝶飞。岂不怜飘坠，愿入九重闱。
侍宴同
作者：刘孝绰
朝代：南北朝

副君西园宴，陈王谒帝归。列位华池侧，文雅纵横飞。小臣轻蝉翼，黾勉谬相追。置酒陪朝日，淹留望夕霏。
侍宴离亭应令诗
作者：刘孝绰
朝代：南北朝

轘辕东北望，江汉西南永。羽旗映日移，铙吹临风警。令王悯追送，纚舟宴俄顷。掩袂眺征云，衔杯惜馀景。首燕徒有心，局步何由骋。
侍宴诗
作者：刘孝绰
朝代：南北朝

兹堂乃峭峤，伏槛临曲池。树中望流水，竹里见攒枝。栏高景难蔽，岫隐云易垂。邂逅逢休幸，朱跸曳青规。丘山不可答，葵藿空自知。
侍宴诗
作者：刘孝绰
朝代：南北朝

清宴延多士，鸿渐滥微薄。临炎出蕙楼，望辰跻菌阁。上征切云汉，俛眺周京洛。城寺郁参差，街衢纷漠漠。禁林寒气晚，方秋未摇落。皇心重发志，赋诗追并作。自昔承天宠，于兹被人爵。选言非绮绡，何以俪金雘。
侍宴集贤堂应令诗
作者：刘孝绰
朝代：南北朝

北阁时既启，西园又已辟。宫属引鸿鹭，朝行命金碧。伊臣独何取，隆恩徒自昔。布武登玉墀，委坐陪瑶席。绸缪参宴笑，淹留奉觞醳。壶人告漏晚，烟霞起将夕。反景入池林，馀光映泉石。
侍宴饯庾于陵应诏诗
作者：刘孝绰
朝代：南北朝

皇心眷将远，帐饯灵芝侧。是日青春献，林塘多秀色。芳卉疑纶组，嘉树似雕饰。游丝缀莺领，光风送绮翼。下辇朝既盈，留宴景将昃。高辩竞谈端，奇文争笔力。伊臣独无伎，何用奉吹息。
侍宴饯张惠绍应诏诗
作者：刘孝绰
朝代：南北朝

沧池诚自广，蓬山一何峻。丽景花上鲜，油云叶里润。风度馀芳满，鸟集新条振。饯言班俊造，光私奖輶吝。徒然谬反隅，何以窥重仞。
元广州景仲座见故姬诗
作者：刘孝绰
朝代：南北朝

留故夫。不歭？。别待春山上。相看采蘼芜。
元广州景仲座见故姬诗
作者：刘孝绰
朝代：南北朝
体裁：古风

留故夫。不歭𣦠。别待春山上。相看采蘼芜。
发建兴渚示到陆二黄门诗
作者：刘孝绰
朝代：南北朝

扁舟去平乐，还顾极川梁。犹闻枣下吹，尚识杏间堂。洛桥分曲渚，官寺隐回塘。客行裁跬步，即事已多伤。况复千馀里，悲心未遽央。
古意送沈宏诗
作者：刘孝绰
朝代：南北朝

燕赵多佳丽，白日照红妆。荡子十年别，罗衣双带长。春楼怨难守，玉阶空自伤。复此归飞燕，衔泥绕曲房。差池入绮幕，上下傍雕梁。故居犹可念，故人安可忘。相思昏望绝，宿昔梦容光。魂交忽在御，转侧定他乡。徒然顾枕席，谁与同衣裳。空使兰膏夜，炯炯对繁霜。
和咏歌人偏得日照诗
作者：刘孝绰
朝代：南北朝

独明花里翠，偏光粉上津。屡将歌罢扇，回拂影中尘。
和湘东王理讼诗
作者：刘孝绰
朝代：南北朝

冯翊乱京兆，广汉欲兼治。岂若兼邦牧，朱轮褰素帷。淮海封畿地，杂俗良在兹。禁奸擿铢两，驭点震豺狸。
咏姬人未肯出诗
作者：刘孝绰
朝代：南北朝

帷开见钗影，帘动闻钏声。徘徊定不出，常羞华烛明。
咏小儿采菱诗
作者：刘孝绰
朝代：南北朝

采菱非采菉，日暮且盈舠。踟蹰未敢进，畏欲比残桃。
咏日应令诗
作者：刘孝绰
朝代：南北朝

弭节驰旸谷，照槛出扶桑。园葵亦何幸，倾叶奉离光。
咏有人乞牛舌乳不付因饷槟榔诗
作者：刘孝绰
朝代：南北朝

陈乳何能贵，烂舌不成珍。空持渝皓齿，非但汗丹唇。别有无枝实，曾要湛上人。羞比朱樱熟，讵易紫梨津。莫言蒂中久，当看心里新。微芳虽不足，含咀愿相亲。
咏百舌诗
作者：刘孝绰
朝代：南北朝

山人惜春暮，旭旦坐花林。复值怀春鸟，枝间弄好音。迁乔声迥出，赴谷响幽深。下听长而短，时闻绝复寻。孤鸣若无对，百啭似群吟。昔闻屡欢昔，今听忽悲今。听闻非殊异，迟暮独伤心。
咏眼诗
作者：刘孝绰
朝代：南北朝

含娇■已合，离怨动方开。欲知密中意，浮光逐笑回。
咏素蝶诗
作者：刘孝绰
朝代：南北朝

随蜂绕绿蕙，避雀隐青微。映日忽争起，因风乍共归。出没花中见，参差叶际飞。芳华幸勿谢，嘉谢欲相依。
咏风诗
作者：刘孝绰
朝代：南北朝

袅袅秋声，习习春吹。鸣兹玉树，涣此铜池。罗帏自举，襟袖乃披。惭非楚侍，滥赋雄雌。
夕逗繁昌浦诗
作者：刘孝绰
朝代：南北朝

日入江风静，安波似未流。岸回知舳转，解缆觉船浮。暮烟生远渚，夕鸟赴前洲。隔山闻戍鼓，傍浦喧棹讴。疑是辰阳宿，于此逗孤舟。
夜不得眠诗
作者：刘孝绰
朝代：南北朝

夜长愁反覆，怀抱不能裁。披衣坐惆怅，当户立徘徊。风音触树起，月色度云来。夏叶依窗落，秋花当户开。光阴已如此，复持忧自催。
夜听妓赋得乌夜啼
作者：刘孝绰
朝代：南北朝

鹍弦且辍弄，鹤操暂停徽。别有啼乌曲，东西相背飞。倡人怨独守，荡子游未归。若逢生离唱，长夜泣罗衣。
太子洑
作者：刘孝绰
朝代：南北朝

川平落日迥，落照满川涨。复此沦波地，派别引沮漳。耿耿流长脉，熠熠动微光。寒乌逐查漾，饥鹈拂浪翔。临泛自多美，况乃还故乡。榜人夜理楫，棹女暗成妆。欲侍春江曙，争涂向洛阳。
奉和昭明太子钟山解讲诗
作者：刘孝绰
朝代：南北朝

御鹤翔伊水，策马出王田。我后游祗鹫，比事实光前。翠盖承朝景，朱旗曳晓烟。楼帐萦岩谷，缇组曜林阡。况在登临地，复及秋风年。乔柯变夏叶，幽涧洁凉泉。停銮对宝座，辩论悦人天。淹尘资海滴，昭暗仰灯然。法朋一已散，笳剑俨将旋。邂逅逢优渥，托乘侣才贤。擒辞虽并命，遗恨独终篇。
奉和湘东王应令诗二首 其一 春宵
作者：刘孝绰
朝代：南北朝

春宵犹自长，春心非一伤。月带圆楼影，风飘花树香。谁能对双燕，暝暝守空床。
奉和湘东王应令诗二首 其二 冬晓
作者：刘孝绰
朝代：南北朝

冬晓风正寒，偏念客衣单。临妆罢铅黛，含泪剪绫纨。寄语龙城下，讵知书信难。
奉和湘东王应令诗二首·春宵
作者：刘孝绰
朝代：南北朝

春宵犹自长，春心非一伤。月带圆楼影，风飘花树香。谁能对双燕，暝暝守空床。冬晓风正寒，偏念客衣单。临妆罢铅黛，含泪剪绫纨。寄语龙城下，讵知书信难。
归沐呈任中丞昉诗
作者：刘孝绰
朝代：南北朝

步出金华省，还望承明庐。壮哉宛洛地，佳丽实皇居。虹霓拖飞阁，兰芷覆清渠。圆渊倒荷芰，方镜写簪裾。白云夏峰尽，青槐秋叶疏。自我从人爵，蟾兔屡盈虚。杀青徒已汗，司举未云书。文昌愧通籍，临邛幸第如。夫君多敬爱，蟠木滥吹嘘。时时释簿领，驺驾入吾庐。自唾诚䃤玞，无以俪璠玙。但愿长闲暇，酌醴荐焚鱼。
忆虞弟诗
作者：刘孝绰
朝代：南北朝

下邑非上郡，徒然想二冯。余惭野王德，尔勖圣乡风。望望馀涂尽，凄凄良宴终。朝蔬一不共，夜被何由同。
报王永兴观田诗
作者：刘孝绰
朝代：南北朝

重门寂已暮，寂牍罢嚣尘。轻凉生笋席，微风起扇轮。浮瓜聊可贵，溢酒亦成珍。复有寒泉井，兼以莹心神。眷彼忘言客，闲居伊洛滨。顾已惭困地，徒知姜桂辛。但愿崇明德，无谓德无邻。
春日从驾新亭应制诗
作者：刘孝绰
朝代：南北朝

旭日舆轮动，言追河曲游。纡馀出紫陌，迤逦度青楼。前驱掩兰径，后乘历芳洲。春色江中满，日华岩上留。江风传葆吹，严华映采斿。临涡起睿作，驷马暂停辀。侍从荣前阮，雍容惭昔刘。空然等弹翰，非徒嗟未遒。
月半夜泊鹊尾诗
作者：刘孝绰
朝代：南北朝

客行三五夜，息棹隐中洲。月光随浪动，山影逐波流。
望月有所思诗
作者：刘孝绰
朝代：南北朝

秋月始纤纤，微光垂步檐。朣胧入床簟，仿佛鉴窗帘。帘萤隐光息，帘虫映光织。玉羊东北上，金虎西南昃。长门隔清夜，高堂梦容色。如何当此时，怀情满胸臆。
望月诗
作者：刘孝绰
朝代：南北朝

轮光缺不半，扇形出将圆。流光照漭瀁，波动映沦涟。
林下映月诗
作者：刘孝绰
朝代：南北朝

明明三五月，垂影当高树。攒柯半玉蟾，裛叶彰金兔。兹林有夜坐，啸歌无与晤。侧光聊可书，含毫且成赋。
栎口守风诗
作者：刘孝绰
朝代：南北朝

春心已应豫，归路复当欢。如何此日风，霾曀骇波澜。倏见摇心惨，俄瞻乡路难。赖有同舟客，移宴息层峦。华茵藉初卉，芳樽散绪寒。谑浪虽云善，江流苦未安。何由入故园，讵即纫新兰。寄谢浮丘子，暂欲暇飞鸾。
校书秘书省对雪咏怀诗
作者：刘孝绰
朝代：南北朝

桂华殊皎皎，柳絮亦霏霏。讵比咸池曲，飘遥千里飞。耻均班女扇，羞俪曹人衣。浮光乱粉壁，积照朗彤闱。鹡鸰摇羽至，鹎鶋拂翅归。相彼犹自得，嗟余独有违。终朝守玉署，方夜劳石扉。未能奏缃绮，何由辨国围。坐销风露质，游联珠璧晖。偶怀笨车是，良知高盖非。既言谢端木，无为陈巧机。
棹歌行
作者：刘孝绰
朝代：南北朝

日暮楚江上，江深风复生。所思竟何在，相望徒盈盈。舟子行催棹，无所喝流声。
江津寄刘之遴诗
作者：刘孝绰
朝代：南北朝

与子如黄鹄，将别复徘徊。经过一柱观，出入三休台。共擒云气藻，同举霞纹杯。佳人每晓游，禁门恒晚开。欲寄一言别，高驾何由来。
淇上人戏荡子妇示行事诗
作者：刘孝绰
朝代：南北朝

桑中始奕奕，淇上未汤汤。美人要杂佩，上客诱明珰。日暗人声静，微步出兰房。露葵不待劝，鸣琴无暇张。翠钗挂已落，罗衣拂更香。如何嫁荡子，春夜守空床。不见青丝骑，徒劳红粉妆。
爱姬赠主人诗
作者：刘孝绰
朝代：南北朝

卧久疑妆脱，镜中私自看。薄黛销将尽，凝朱半有残。垂钗绕落鬓，微汗染轻纨。同羞不相难，对笑更成欢。妾心君自解，挂玉且留冠。
班婕妤怨
作者：刘孝绰
朝代：南北朝

应门寂已闭，非复后庭时。况在青春日，萋萋绿草滋。妾身似秋扇，君恩绝履綦。讵忆游轻辇，从今贱妾辞。
登阳云楼诗
作者：刘孝绰
朝代：南北朝

吾登阳台上，非梦高唐客。回首望长安，千里怀三益。顾惟惭入楚，降私等申白。西沮水潦收，昭丘霜露积。龙门不可见，空慕凌寒柏。
秋夜咏琴诗
作者：刘孝绰
朝代：南北朝

上宫秋露结，上客夜琴鸣。幽兰暂罢曲，积雪更传声。
秋雨卧疾诗
作者：刘孝绰
朝代：南北朝

贾君徭役少，潘生民务稀。及此同多暇，高卧掩重闱。寂寂桑榆晚，滂沱曀不晞。电隙时光帐，风帘乍扣扉。
答何记室诗
作者：刘孝绰
朝代：南北朝

游子倦飘蓬，瞻途杳未穷。晨征凌迸水，暮宿犯颓风。出洲分去燕，向浦逐归鸿。兰芽隐陈叶，荻苗抽故丛。忽亿园间柳，犹伤江际枫。吾生弃武骑，高视独辞雄。既殚孝王产，兼倾卓氏僮。罢籍睢阳囿，陪谒建章宫。纷余似凿枘，方圆殊未工。黑貂久自弊，黄金屡已空。去辞追楚穆，还耕偶汉冯。巧拙良为异，出处嗟莫同。若厌兰台右，见访灞陵东。
答张左西诗
作者：刘孝绰
朝代：南北朝

相思如三月，相望非两宫。持此连枝树，暂非背飞鸿。若人惠思我，擒藻蔚雕虫。仙掌方晞露，灵乌正转风。方假排虚翮，相与北山丛。
赋咏百论舍罪福诗
作者：刘孝绰
朝代：南北朝

寻因途乃异，及舍趣犹并。苦极降归乐，乐极苦还生。岂非轮转爱，皆缘封著情。一知心相浊，乐染法流清。
赋得始归雁诗
作者：刘孝绰
朝代：南北朝

洞庭春水绿，衡阳旅雁归。差池高复下，欲向龙门飞。
赋得照棋烛诗刻五分成
作者：刘孝绰
朝代：南北朝

南皮弦吹罢，终奕且留宾。日下房栊暗，华烛命佳人。侧光全照局，回花半隐身。不辞纤手倦，羞令夜向晨。
赋得遗所思诗
作者：刘孝绰
朝代：南北朝

遗簪凋玳瑁，赠绮织鸳鸯。未若华滋树，交枝荡子房。别前秋已落，别后春更芳。所思不可寄，唯怜盈袖香。
还渡浙江诗
作者：刘孝绰
朝代：南北朝

季秋弦望后，轻寒朝夕殊。商人泣纨扇，客子梦罗襦。忧来自难遣，况复阻川隅。日暮愁阴合，绕树噪寒乌。濛漠江烟上，苍茫沙屿芜。解缆辞东越，接轴骛西徂。悬帆似驰骥，飞棹若惊凫。言归游侠窟，方从冠盖衢。
遥见美人采荷诗
作者：刘孝绰
朝代：南北朝

菱茎时绕钏，棹水或沾妆。不辞红袖湿，唯怜绿叶香。
遥见邻舟主人投一物众姬争之有客请余为咏
作者：刘孝绰
朝代：南北朝

河流既浼浼，河鸟复关关。落花浮浦出，飞雉度洲还。此日倡家女，竞娇桃李颜。良人惜美珥，欲以代芳菅。新缣疑故素，盛赵蔑衰班。曳绡争掩縠，摇佩奋鸣环。客心空振荡，乔枝不可攀。
酬陆长史倕诗
作者：刘孝绰
朝代：南北朝

王粲始一别，犹且叹风云。况余屡之远，与子亟离群。如何持此念，复为今日分。分悲宛如昨，弦望殊挥霍。行舟虽不见，行程犹可度。度君路应远，期寄新诗返。相望且相思，劳朝复劳晚。薄暮阍人进，果得承芳信。殷勤览妙书，留连披雅韵。冽洲财赋总，慈山行旅镇。已切临睨情，遽动思归引。归欤不可即，前途方未极。览讽欲谖诮，研寻还慨息。来喻勖雕金，比质非所任。虚薄无时用，徘徊守故林。屏居青门外，结宇霸城阴。竹庭已南映，池牖复东临。乔柯贯檐上，垂条拂户阴。条开风暂入，叶合影还沈。帷屏溽早露，阶霤扰昏禽。衡门谢车马，宾席简衣簪。虽愧阳陵曲，宁无流水琴。萧条聊属和，寂寞少知音。平生竟何托，怀抱共君深。一朝四美废，方见百忧侵。曰余滥官守，因之溯庐久。水接浅原阴，山带荆门右。从容少职事，疲病疏僚友。命驾独寻幽，淹留宿庐阜。庐阜擅高名，岧岧凌太清。舒云类紫府，标霞同赤城。北上轮难进，东封马易惊。未若兹山险，车骑息逢迎。山横路似绝，径侧树如倾。蒙笼乍一启，磥硊无暂平。倚岩忽回望，援萝遂上征。乍观秦帝石，复憩周王城。交峰隐玉霤，对涧距金楹。风传凤台琯，云渡洛宾笙。紫书时不至，丹炉且未成。无因追羽翮，及尔宴蓬瀛。蓬瀛不可托，怅然反城郭。时过马鸣院，偶憩鹿园阁。既异人世劳，聊比化城乐。影塔图花树，经台总香药。月殿曜朱幡，风轮和宝铎。园桓即重岭，阶基仍巨壑。朝猿响甍栋，夜水声帷薄。馀景骛登临，方宵尽谈谑。谈谑有名僧，慧义似传灯。远师教逾阐，生公道复弘。小乘非汲引，法善招报能。积迷顿已悟，为欢得未曾。为欢诚已往，坐卧犹怀想。况复心所积，兹地多谐赏。惜哉无轻轴，更泛轮湖上。可思不可见，离念空盈荡。贾生傅南国，平子相东阿。优游匡赞罢，纵横辞赋多。方才幸同贯，无令绝咏歌。幽谷虽云阻，烦君计吏过。
铜雀妓
作者：刘孝绰
朝代：南北朝

雀台三五日，弦吹似佳期。况复西陵晚，松风吹穗帷。危弦断复续，妾心伤此时。谁言留客袂，还掩望陵悲。
陪徐仆射晚宴诗
作者：刘孝绰
朝代：南北朝

夫君追宴喜，十日递来过。筑室华池上，开轩临芰荷。方塘交密筱，对霤接繁柯。景移林改色，风去水馀波。洛城虽半掩，爱客待骊歌。
饯张惠绍应令诗
作者：刘孝绰
朝代：南北朝

鲜云积上月，冻雨晦初阳。回风飘淑气，落景焕新光。竹萌始防露，桂挺已含芳。瑶阶变杜若，玉沼发攒蒋。圣襟惜歧路，曲宴辟兰堂。
冬日家园别阳羡始兴诗
作者：刘孝胜
朝代：南北朝

四鸟怨离群，三荆悦同处。如今腰艾绶，东南各殊举。且欣棠棣集，弥惜光阴遽。黠吏本须裁，豪民亦难御。愿勖千金水，思闻五湖誉。
升天行
作者：刘孝胜
朝代：南北朝

尧攀已徒说，汤扪亦妄陈。欲访青云侣，正遇丹丘人。少翁俱仕汉，韩终苦入秦。汾阴观化鼎，瀛洲宴羽人。广成参日月，方朔问星辰。惊祠伐楚树，射药战江神。阊阖皆曾倚，太一岂难亲。赵简犹闻乐，周储固上宾。秦皇多忌害，元朔少宽仁。终无良有以，非关德不邻。
咏益智诗
作者：刘孝胜
朝代：南北朝

挺工铜岭上，擢颖石门端。连丛去本叶，杂和委雕盘。宁推不迷草，讵减聪明丸。傥逢公子宴，方厌永夜欢。
妾薄命
作者：刘孝胜
朝代：南北朝

冯姜朝汲远，徐吾夜火穷。旧井长逢幕，邻灯欲未通。五逐无来娉，三娶尽凶终。离灾阳禄观，就废昭台宫。乘屯迹虽淑，应戚理恒同。复传苏国妇，故爱在房栊。愁眉歇巧黛，啼妆落艳红。织书凌窦锦，敏诵轶繁弓。离剑行当合，春床勿怨空。
武溪深行
作者：刘孝胜
朝代：南北朝

武溪深不测，水安舟复轻。暂侣庄生钓，还滞鄂君行。棹歌争后发，噪鼓逐前征。秦上山川险，黔中木石并。林壑秋籁急，猿哀夜月明。澄源本千仞，回峰忽万萦。昭潭让无底，太华推削成。日落野通气，目极怅馀情。下流曾不浊，长迈寂无声。羞学沧浪水，濯足复濯缨。
侍宴饯新安太守萧几应令诗
作者：刘孺
朝代：南北朝

芝殿延藻景，画室写油云。玄览多该洽，圣思究前闻。微密探精义，优游妙典坟。饮饯参多士，言赠赋新文。
相逢狭路间
作者：刘孺
朝代：南北朝

送君追遐路，路狭暧朝雰。三危上蔽日，九折杳连云。枝交幰不见，听静吹才闻。岂伊叹道远，亦迤泣涂分。况兹别亲爱，情念切离群。
出塞
作者：刘峻
朝代：南北朝

蓟门秋气清，飞将出长城。绝漠冲风急，交河夜月明。陷敌挫金鼓，摧锋扬旆旌。去去无终极，日暮动边声。
始居山营室诗
作者：刘峻
朝代：南北朝

自昔厌喧嚣，执志好栖息。啸歌弃城市，归来事耕织。凿户窥嶕峣，开轩望崭崱。激水檐前溜，修竹堂阴植。香风鸣紫莺，高梧巢绿翼。泉脉洞杳杳，流波下不极。仿佛玉山隈，想像瑶池侧。夜诵神仙记，旦吸云霞色。将驭六龙舆，行从三鸟食。谁与金门士，抚心论胸臆。
登郁洲山望海诗
作者：刘峻
朝代：南北朝

沧潦联霄岫，层领郁巑？。下盘盐海底，上转灵乌翼。滇㴐非可辨，鸿溶信难测。轻尘久弭飞，惊浪终不息。云锦曜石屿，罗绫文水色。
登郁洲山望海诗
作者：刘峻
朝代：南北朝
体裁：古风

沧潦联霄岫，层领郁巑𡺢。下盘盐海底，上转灵乌翼。滇㴐非可辨，鸿溶信难测。轻尘久弭飞，惊浪终不息。云锦曜石屿，罗绫文水色。
自江州还入石头诗
作者：刘峻
朝代：南北朝

鼓枻浮大川，延睇洛城观。洛城何郁郁，杳与云霄半。前望苍龙门，斜瞻白鹤馆。槐垂御沟道，柳缀金堤岸。迅马晨风趋，轻舆流水散。高歌梁尘下，縆瑟荆禽乱。我思江海游，曾无朝市玩。忽寄灵台宿，空轸及关叹。仲子入南楚，伯鸾出东汉。何能栖树枝，取毙王孙弹。
惊早露诗
作者：刘憺
朝代：南北朝

九畹凝芳叶，百草莹新珠。盈荷虽不润，拂竹竟难枯。
断句诗
作者：刘昶
朝代：南北朝

白云满鄣来，黄尘暗天起。关山四面绝，故乡几千里。
发新林浦赠同省诗
作者：刘显
朝代：南北朝

回首望归途，山川邈离异。落日悬秋浦，归鸟飞相次。感物伤我情，惆怅怀亲懿。
昭君怨
作者：刘氏（王淑英妻）
朝代：南北朝
体裁：古风

一生竟何定，万事良难保。丹青失旧仪，匣玉成秋草。相接辞关泪，至今犹未燥。汉使汝南还，殷勤为人道。
暮寒诗
作者：刘氏（王淑英妻）
朝代：南北朝
体裁：古风

梅花自烂熳，百舌早迎春。逾寒衣逾薄，未肯惜腰身。
赠夫诗
作者：刘氏（王淑英妻）
朝代：南北朝
体裁：古风

妆铅点黛拂轻红。鸣环动佩出房栊。看梅复看柳。泪满春衫中。
咏繁华诗
作者：刘泓
朝代：南北朝

可怜宜出众，的的最分明。秀眉开双眼，风流著语声。
入琵琶峡望积布矶呈玄晖诗
作者：刘绘
朝代：南北朝

江山信多美，此地最为神。以兹峰石丽，重在芳树春。照烂虹霓杂，交错锦绣陈。差池若燕羽，崱屶似龙鳞。却瞻了非向，前观已复新。翠微上亏景，青莎下拂津。巉岩如刻削，可望不可亲。昔途首遐路，未获究清尘。誓将返初服，岁暮请为邻。
同沈右率诸公赋鼓吹曲二首 其一 巫山高
作者：刘绘
朝代：南北朝

高唐与巫山，参差郁相望。灼烁在云间，氛氲出霞上。散雨收夕台，行云卷晨障。出没不易期，婵娟以怅惆。
同沈右率诸公赋鼓吹曲二首 其二 有所思
作者：刘绘
朝代：南北朝

别离安可再，而我更重之。佳人不相见，明月空在帷。共衔满堂酌，独敛向隅眉。中心乱如雪，宁知有所思。
同沈右率诸公赋鼓吹曲二首·巫山高
作者：刘绘
朝代：南北朝

高唐与巫山，参差郁相望。灼烁在云间，氛氲出霞上。散雨收夕台，行云卷晨障。出没不易期，婵娟以怅惆。别离安可再，而我更重之。佳人不相见，明月空在帷。共衔满堂酌，独敛向隅眉。中心乱如雪，宁知有所思。
和池上梨花诗
作者：刘绘
朝代：南北朝

露庭晚翻积，风闺夜入多。萦丛似乱蝶，拂烛状联蛾。
咏博山香炉诗
作者：刘绘
朝代：南北朝

参差郁佳丽，合沓纷可怜。蔽亏千种树，出没万重山。上镂秦王子，驾鹤乘紫烟。下刻蟠龙势，矫首半衔莲。旁为伊水丽，芝盖出岩间。复有汉游女，拾羽弄馀妍。荣色何杂揉，缛绣更相鲜。麇麚或腾倚，林薄杳芊■。掩华终不发，含薰未肯然。风生玉阶树，露湛曲池莲。寒虫悲夜室，秋云没晓天。
咏萍
作者：刘绘
朝代：南北朝

可怜池内萍，葐蒀紫复青。巧随浪开合，能逐水低平。微根无所缀，细叶讵须茎？飘泊终难测，留连如有情。
饯谢文学离夜诗
作者：刘绘
朝代：南北朝

汀洲千里芳，朝云万里色。悠然在天隅，之子去安极。春潭无与窥，秋台谁共陟。不见一佳人，徒望西飞翼。
和晚日登楼诗
作者：刘缓
朝代：南北朝

所以登台榭，正重接烟霞。长丝触栏断，归鸟避窗斜。俯巢窥暝宿，临树摘高花。百雉时方晚，九层光尚赊。
在县中庭看月诗
作者：刘缓
朝代：南北朝

移榻坐庭阴，初弦时复临。侍儿能劝酒，贵客解弹琴。柏叶生鬟内，桃花出髻心。月光移数尺，方知夜已深。
奉和玄圃纳凉诗
作者：刘缓
朝代：南北朝

清气流暄浊，非关狭室中。当由小堂上，自有大王风。樵螟动兰室，神飙起桂丛。披襟深睿赏，曲卷何由同。
左右新婚诗
作者：刘缓
朝代：南北朝

小史如初日，得妇类行云。琴声妾曾听，桃子婿经分。蛾眉参意画，绣被共笼薰。偏增使君妒，无趣遣相闻。
敬酬刘长史咏名士悦倾城诗
作者：刘缓
朝代：南北朝

不信巫山女，不信洛川神。何关别有物，还是倾城人。经共陈王戏，曾与宋家邻。未嫁先名玉，来时本姓秦。粉光犹似面，朱色不胜唇。遥见疑花发，闻香知异春。钗长逐鬟髲，袜小称腰身。夜夜言娇尽，日日态还新。工倾荀奉倩，能迷石季伦。上客徒留目，不见正横陈。
杂咏和湘东王诗三首 其一 秋夜
作者：刘缓
朝代：南北朝

楼上起秋风，绝望秋闺中。烛溜花行满，香燃奁欲空。徒教两行泪，俱浮妆上红。
杂咏和湘东王诗三首 其三 冬宵
作者：刘缓
朝代：南北朝

不堪寒夜久，夜夜守空床。衣裾逐座褶，钗影近灯长。无怜四幅锦，何须辟恶香。
杂咏和湘东王诗三首 其二 寒闺诗
作者：刘缓
朝代：南北朝

别后春池异，荷尽欲生冰。箱中剪刀冷，台上面脂凝。纤腰转无力，寒衣恐不胜。
杂咏和湘东王诗三首·秋夜
作者：刘缓
朝代：南北朝

楼上起秋风，绝望秋闺中。烛溜花行满，香燃奁欲空。徒教两行泪，俱浮妆上红。别后春池异，荷尽欲生冰。箱中剪刀冷，台上面脂凝。纤腰转无力，寒衣恐不胜。不堪寒夜久，夜夜守空床。衣裾逐座褶，钗影近灯长。无怜四幅锦，何须辟恶香。
江南可采莲
作者：刘缓
朝代：南北朝

春初北岸涸，夏月南湖通。卷荷舒欲倚，芙蓉生即红。楫小宜回径，船轻好入丛。钗光逐影乱，衣香随逆风。江南少许地，年年情不穷。
看美人摘蔷薇诗
作者：刘缓
朝代：南北朝

新花临曲池，佳丽复相随。鲜红同映水，轻香共逐吹。绕架寻多处，窥丛见好枝。矜新犹恨少，将故复嫌萎。钗边烂熳插，无处不相宜。
九日侍宴乐游苑正阳堂诗
作者：刘苞
朝代：南北朝

六郡良家子，幽并游侠儿。立乘争钦羽，侧骑竞纷驰。鸣珂饰华眊，金鞍映玉羁。膳羞殚海陆，和齐视秋宜。云飞雅琴奏，风起洞箫吹。曲终高宴罢，景落树阴移。微薄承嘉惠，饮德良不赀。取效绩无纪，感恩心自知。
望夕雨诗
作者：刘苞
朝代：南北朝

崇朝构行雨，薄晚屯密云。缘阶起素沫，竟水散圆文。河柳低未举，山桃落已芬。清樽义不荐，淹留遂待君。
卿云赞
作者：刘裕
朝代：南北朝

非烟非云，曳紫流光。悬华曜藻，奄郁台堂。粤予休明，震乎珍祥。积庆有文，灵贶无疆。
对雨诗
作者：刘逖
朝代：南北朝

重轮宵犯毕，行雨旦浮空。细落疑含雾，斜飞觉带风。湿槐仍足绿，沾桃更上红。无由似玄豹，纵意坐山中。
浴温汤泉诗
作者：刘逖
朝代：南北朝

骊岫犹怀土，新丰尚有家。神井堪消疹，温泉足荡邪。紫苔生石岸，黄沫拥金沙。振衣殊未已，翻能停使车。
清歌发诗
作者：刘逖
朝代：南北朝

扇中通曼脸，曲里奏阳春。久应迷座客，何啻起梁尘。
秋朝野望诗
作者：刘逖
朝代：南北朝

驻车凭险岸，飞盖历平湖。菊寒花稍发，莲秋叶渐枯。向浦低行雁，排空转噪乌。若将君共赏，何处减城隅。
七夕穿针诗
作者：刘遵
朝代：南北朝

岁月如有意，情来不自禁。向光抽一缕，举袖弄双针。
从顿还城应令诗
作者：刘遵
朝代：南北朝

汉水深难渡，深潭见底清。锦笮系凫舸，珠竿悬翠旌。鸣笳芳树曲，流唱采莲声。神游不停驾，日暮返连营。宁顾空房晨，阶下绿苔生。
和简文帝赛汉高帝庙诗
作者：刘遵
朝代：南北朝

分蛇沦霸迹，提剑灭雄威。空馀清祀处，无复瑞云飞。仙车照丹穴，霓裳影翠微。投玦要汉女，吹管召湘妃。幸逢怀精日，豫奉沐休归。
四时行生回诗
作者：刘遵
朝代：南北朝

三月三日咄泉水，七月七日芍陂塘。凤靥蛾眉妆玉面，朱帘绣户映新妆。
应令咏舞诗
作者：刘遵
朝代：南北朝

倡女多艳色，入选尽华年。举腕嫌衫重，回腰觉态妍。情绕阳春吹，影逐相思弦。履度开裙襵，鬟转匝花钿。所愁馀曲罢，为欲在君前。
度关山
作者：刘遵
朝代：南北朝

陇树寒色落，塞云朝欲开。谷深鼙易响，路狭幰难回。当知结绶去，非是弃繻来。行人思顾返，道别且徘徊。愿度关山鹤，劳歌立可哀。
相逢狭路间
作者：刘遵
朝代：南北朝

春晚驾香车，交轮碍狭斜。所恐帷风入，疑伤步摇花。含羞隐年少，何因问妾家。青楼临上路，相期竟路赊。
繁华应令诗
作者：刘遵
朝代：南北朝

可怜周小童，微笑摘兰丛。鲜肤胜粉白，■脸若桃红。挟弹雕陵下，垂钩莲叶东。腕动飘香麝，衣轻任好风。幸承拂枕选，得奉画堂中。金屏障翠帔，蓝帕覆薰笼。本知伤轻薄，含词羞自通。剪袖恩虽重，残桃爱未终。蛾眉讵须嫉，新妆迎入宫。
蒲坂行
作者：刘遵
朝代：南北朝

汉使出蒲坂，去去往交河。间谍敢亏对，骖马脱鸣珂。乍作渡泸怨，何辞上陇歌。
万山见采桑人诗
作者：刘邈
朝代：南北朝

倡妾不胜愁，结束下青楼。逐伴西蚕路，相携南陌头。叶尽时移树，枝高乍易钩。丝绳挂且脱，金笼写复收。蚕饥日已暮，讵为使君留。
折杨柳
作者：刘邈
朝代：南北朝

高楼十载别，杨柳擢丝枝。摘叶惊开驶，攀条恨久离。年年阻音息，月月减容仪。春来谁不望，相思君自知。
秋闺诗
作者：刘邈
朝代：南北朝

萤飞绮窗外，妾思霍将军。灯前量兽锦，檐下织花纹。坠露如轻雨，长河似薄云。秋还百种事，衣成未暇薰。
见人织聊为之咏
作者：刘邈
朝代：南北朝

纤纤运玉指，脉脉正蛾眉。振蹑开交缕，停梭续断丝。檐花照初月，洞户垂朱帷。弄机行掩泪，翻令织素迟。
七夕咏牛女诗
作者：刘铄
朝代：南北朝

秋动清风扇，火移炎气歇。广檐含夜荫，高轩通夕月。安步巡芳林，倾望极云阙。组幕萦汉陈，龙驾凌霄发。谁云长河遥，颇剧促筵越。沈情未申写，飞光已飘忽。来对眇难期，今欢自兹没。
三妇艳诗
作者：刘铄
朝代：南北朝

大妇裁雾縠，中妇牒冰练。小妇端清景，含歌登玉殿。丈人且徘徊，临风伤流霰。
代收泪就长路诗
作者：刘铄
朝代：南北朝

耸辔高陵曲，挥袂广川濆。黄尘昏白日，悲风起浮云。萧条万里别，契阔三秋分。时往从朝露，年来惊夕氲。徘徊去芳节，依迟从远军。
拟孟冬寒气至诗
作者：刘铄
朝代：南北朝

白露秋风始，秋风明月初。明月照高楼，白露皎玄除。迨及凉风起，行见寒林疏。客从远方至，赠我千里书。先叙怀旧爱，末陈久离居。一章意不尽，三复情有馀。愿遂平生志，无使甘言虚。
拟明月何皎皎诗
作者：刘铄
朝代：南北朝

落宿半遥城，浮云蔼层阙。玉宇来清风，罗帐延秋月。结思想伊人，沈忧怀明发。谁为客行久，屡见流芳歇。河广川无梁，山高路难越。
拟行行重行行诗
作者：刘铄
朝代：南北朝

眇眇陵长道，遥遥行远之。回车背京里，挥手从此辞。堂上流尘生，庭中绿草滋。寒螀翔水曲，秋兔依山基。芳年有华月，佳人无还期。日夕凉风起，对酒长相思。悲发江南调，忧委子衿诗。卧看明镫晦，坐见轻纨缁。泪容不可饰，幽镜难复治。愿垂薄暮景，照妾桑榆时。
拟青青河边草诗
作者：刘铄
朝代：南北朝

凄凄含露台，肃肃迎风馆。思女御棂轩，哀心彻云汉。端抚悲弦泣，独对明灯叹。良人久徭役，耿介终昏旦。楚楚秋水歌，依依采菱弹。
歌诗
作者：刘铄
朝代：南北朝

昊天晴且高，秋气发初凉。白露下微津，明月流素光。凝烟泛城阙，凄风入轩房。朱华先零落，绿草就芸黄。纤罗还笥箧，轻纨改衣裳。
白纻曲
作者：刘铄
朝代：南北朝

仙仙徐动何盈盈，玉腕俱凝若云行。佳人举袖辉青蛾，掺掺擢手映鲜罗。状似明月泛云河，体如轻风动流波。
过历山湛长史草堂诗
作者：刘铄
朝代：南北朝

兹岳蕴虚诡，凭览趣亦赡。九峰相接连，五渚逆萦浸。层阿疲且引，绝岩畅方禁。溜众夏更寒，林交昼常荫。伊余久缁涅，复得味恬淡。愿逐安期生，于焉惬高枕。
咏荔枝诗
作者：刘霁
朝代：南北朝

叔师贵其珍，武仲称其美。良由自远致，含滋不留齿。
丁督护歌六首
作者：刘骏
朝代：南北朝

督护北征去，前锋无不平。朱门垂高盖，永世扬功名。洛阳数千里，孟津流无极。辛苦戎马间，别易会难得。叔护北征去，相送落星墟。帆樯如芒柽，督护今何渠。闻欢去北征，相送直渎浦。只有泪可出，无复情可吐。督护初征时，侬亦恶闻许。愿作石尤风，四面断行旅。黄河流无极，洛阳数千里。坎坷戎旅间，何由见欢子。
丁督护歌六首·其一
作者：刘骏
朝代：南北朝

督护北征去，前锋无不平。朱门垂高盖，永世扬功名。
丁督护歌六首·其三
作者：刘骏
朝代：南北朝

叔护北征去，相送落星墟。帆樯如芒柽，督护今何渠。
丁督护歌六首·其二
作者：刘骏
朝代：南北朝

洛阳数千里，孟津流无极。辛苦戎马间，别易会难得。
丁督护歌六首·其五
作者：刘骏
朝代：南北朝

督护初征时，侬亦恶闻许。愿作石尤风，四面断行旅。
丁督护歌六首·其六
作者：刘骏
朝代：南北朝

黄河流无极，洛阳数千里。坎坷戎旅间，何由见欢子。
丁督护歌六首·其四
作者：刘骏
朝代：南北朝

闻欢去北征，相送直渎浦。只有泪可出，无复情可吐。
七夕诗二首
作者：刘骏
朝代：南北朝

白日倾晚照，弦月升初光。炫炫叶露满，肃肃庭风扬。瞻言媚天汉，幽期济河梁。服箱从奔轺，纨绮阙成章。解带遽回轸，谁云秋夜长。爱聚双情款，念离两心伤。秋风发离愿，明月照双心。偕歌亦遗调，别叹无残音。开庭镜天路，馀光不可临。沿风披弱缕，迎辉贯玄针。斯艺成无取，时物聊可寻。
七夕诗二首·其一
作者：刘骏
朝代：南北朝

白日倾晚照，弦月升初光。炫炫叶露满，肃肃庭风扬。瞻言媚天汉，幽期济河梁。服箱从奔轺，纨绮阙成章。解带遽回轸，谁云秋夜长。爱聚双情款，念离两心伤。
七夕诗二首·其二
作者：刘骏
朝代：南北朝

秋风发离愿，明月照双心。偕歌亦遗调，别叹无残音。开庭镜天路，馀光不可临。沿风披弱缕，迎辉贯玄针。斯艺成无取，时物聊可寻。
与庐陵王绍别诗
作者：刘骏
朝代：南北朝

连岁矜离心，今兹幸良集。信宿穷晨暮，开颜披所戢。未尽欢娱怀，已伤歧路及。舳舻引江介，飞旌背尔邑。悄扰徒旅戒，团栾流景入。迟迟分手念，泫泫登路泣。
之江州诗
作者：刘骏
朝代：南北朝

山曲蒙幽雨，江路结流寒。
初秋诗
作者：刘骏
朝代：南北朝

夏尽炎气微，火息凉风生。绿草未倾色，白露已盈庭。远视秋云发，近听寒蝉鸣。运移矜物化，川上感馀情。
北伐诗
作者：刘骏
朝代：南北朝

表里跨原隰，左右御川梁。月羽皎素魄，皇旗赩赤光。
华林都亭曲水联句产柏梁体诗
作者：刘骏
朝代：南北朝

九宫盛事予旒纩。三辅务根诚难亮。策拙枌乡惭恩望。折冲莫效兴民谤。侍禁卫储恩逾量。臣谬叨宠九流旷。喉唇废职方思让。明笔直绳天威谅。
咏史诗
作者：刘骏
朝代：南北朝

聂政凭骁气，荆轲擅美风。孤刃骇韩庭，独步震秦宫。怀音岂若始，捐躯在命终。雄姿列往志，流声固无穷。
四时诗
作者：刘骏
朝代：南北朝

堇茹供春膳，粟浆充夏餐。瓟酱调秋菜，白醝解冬寒。
夜听妓诗
作者：刘骏
朝代：南北朝

寒夜起声管，促席引灵寄。深心属悲弦，远情逐流吹。劳襟凭苦辰，谁谓怀忘易。
幸中兴堂饯江夏王诗
作者：刘骏
朝代：南北朝

送行怅川逝，离酌偶岁阴。阴云掩欢绪，江山起别心。
拜衡阳文王义季墓诗
作者：刘骏
朝代：南北朝

昧旦凭行轼，濡露及山庭。投步矜履蹈，举目增凄清。轺路灭归轸，沦闼负重扃。深松朝已雾，幽隧晏未明。长杨敷晚素，宿草披初青。哀往起沈泉，追爱恸中情。竹帛凭年远，世范随伏倾。
斋中望月诗
作者：刘骏
朝代：南北朝

褰幕荡暄气，入夜渐流清。微微风始发，暧暧月初明。思因往物深，悲以归云盈。
歌
作者：刘骏
朝代：南北朝

山怀风兮谷吐泉，清潭邃兮远气宣。符深情兮应遥心，促千里兮测云天。
济曲阿后湖诗
作者：刘骏
朝代：南北朝

宵登毗陵路，旦过云阳郛。平湖旷津济，菰渚迭明芜。和风翼归采，夕氛晦山嵎。惊澜翻鱼藻，赪霞照桑榆。
游覆舟山诗
作者：刘骏
朝代：南北朝

束发好怡衍，弱冠颇流薄。素想终勿倾，聿来果丘壑。层峰亘天维，旷渚绵地络。逢皋列神苑，遭坛树仙阁。松墱含青晖，荷源煜彤烁。川界泳游鳞，岩庭响鸣鹤。
登作乐山诗
作者：刘骏
朝代：南北朝

修路轸孤辔，竦石顿飞辕。遂登千寻首，表里望丘原。屯烟扰风穴，积水溺云根。汉潦吐新波，楚山带旧苑。壤草凌故国，拱木秀颓垣。目极情无留，客思空已繁。
登鲁山诗
作者：刘骏
朝代：南北朝

解帆憩通渚，息徒凭椒丘。粤值风景和，升高从远眸。纪郢穷西路，湘梦极南流。杳哉汉阴永，浩焉江界修。
秋夜诗
作者：刘骏
朝代：南北朝

局景薄西隅，升月照东垂。肃肃风盈幕，泫泫露倾枝。侧闻飞壶急，坐见河宿移。睹辰念节变，感物矜乖离。
自君之出矣
作者：刘骏
朝代：南北朝

自君之出矣，金翠暗无精。思君如日月，回迁昼夜生。
上湘度琵琶矶诗
作者：刘𤦹
朝代：南北朝
体裁：古风

兹山挺异崿，孤起秀云中。陵池激楚浪，纷糺绝宛风。烟峰晦如昼，寒水清若空。颉颃鸥舞白，流乱叶飞红。
答秘书丞张率诗
作者：到洽
朝代：南北朝

东南季子，上国贾生。会稽竹箭，峄阳孤茎。物产因地，品赋斯征。孰若兼美，羽仪上京。上京羽仪，十纪鸿渐。竹待羽栝，木资刳剡。皎皎素丝，涅而不染。晨鸡靡暄，径寸谁掩。豫樟之生，谁能先识。山衡野虞，偶知所植。百尺无枝，何枉斯直。青冥耸翰，丹屑拂翼。尔日闻声，余称倾盖。事以年殊，理因义会。我好春兰，子欢秋艾。兰艾既辩，春秋交害。在昔壮年，尝怪长老。殷勤好少，忘年爱宝。于今念兹，苟求怀抱。绮繻素褐，何伤交道。前有元干，置左置右。后有弘度，流分四部。爰在伊人，蔚为举首。余掌司直，有谬兰莠。余既迟暮，伤兹岁聿。迫以贱事，且婴老疾。子有俦年，方赊来日。虽无事焉，宁忘蓬筚。寤言安适，怀人在斯。九重窈窕，长安莫窥。既迅千里，玉策金羁。且息望美，自事衰疲。
答秘书丞张率诗
作者：到洽
朝代：南北朝
体裁：四言诗

东南季子，上国贾生。会稽竹箭，峄阳孤茎。物产因地，品赋斯征。孰若兼美，羽仪上京。（一章）上京羽仪，十纪鸿渐。竹待羽栝，木资刳剡。皎皎素丝，涅而不染。晨鸡靡暄，径寸谁掩。（二章）豫樟之生，谁能先识。山衡野虞，偶知所植。百尺无枝，何枉斯直。青冥耸翰，丹屑拂翼。（三章）尔日闻声，余称倾盖。事以年殊，理因义会。我好春兰，子欢秋艾。兰艾既辩，春秋交害。（四章）在昔壮年，尝怪长老。殷勤好少，忘年爱宝。于今念兹，苟求怀抱。绮繻素褐，何伤交道。（五章）前有元干，置左置右。后有弘度，流分四部。爰在伊人，蔚为举首。余掌司直，有谬兰莠。（六章）余既迟暮，伤兹岁聿。迫以贱事，且婴老疾。子有俦年，方赊来日。虽无事焉，宁忘蓬荜。（七章）寤言安适，怀人在斯。九重窈窕，长安莫窥。既迅千里，玉策金羁。且息望美，自事衰疲。（八章）
赠任昉诗
作者：到洽
朝代：南北朝

兽生文蔚，凤亦五色。绚彩火然，岂由画饰。猗欤若人，不扶自直。数仞难窥，万顷谁测。四教必修，九德斯备。往行前言，多识罔匮。一见口传，暂闻心记。生知之敏，昔餐今至。艺不兼游，择其从善。苞罗载籍，绝妙虫篆。该综名实，宪章朝典。不体良才，孰营心辩。在昔未遘，乃眷伊人。余未倒屣，先枉清尘。顾惭菲薄，徒招好仁。倾盖已旧，久敬弥亲。范张交好，升堂拜母。亦蒙吾贤，此眷之厚。恩犹弟兄，义实朋友。岂云德招，信兹善诱。欣遇以来，四载斯日。运谢如流，时焉岁聿。月次既穷，星回已毕。玄象昼昏，明庶晓疾。妍拙不齐，方员各取。子登王朝，为代规矩。余栖一丘，卧痾静处。同尽性分，殊涂嘿语。得于神遇，相忘道术。若水之淡，乃同胶漆。岂寄呴濡，方申绸密。在心为志，非诗奚述。
赠任昉诗
作者：到洽
朝代：南北朝
体裁：四言诗

兽生文蔚，凤亦五色。绚彩火然，岂由画饰。猗欤若人，不扶自直。数仞难窥，万顷谁测。（一章）四教必修，九德斯备。往行前言，多识罔匮。一见口传，暂闻心记。生知之敏，昔餐今至。（二章）艺不兼游，择其从善。苞罗载籍，绝妙虫篆。该综名实，宪章朝典。不体良才，孰营心辩。（三章）在昔未遘，乃眷伊人。余未倒屣，先枉清尘。顾惭菲薄，徒招好仁。倾盖已旧，久敬弥亲。（四章）范张交好，升堂拜母。亦蒙吾贤，此眷之厚。恩犹弟兄，义实朋友。岂云德招，信兹善诱。（五章）欣遇以来，四载斯日。运谢如流，时焉岁聿。月次既穷，星回已毕。玄象昼昏，明庶晓疾。（六章）妍拙不齐，方员各取。子登王朝，为代规矩。余栖一丘，卧痾静处。同尽性分，殊涂嘿语。（七章）得于神遇，相忘道术。若水之淡，乃同胶漆。岂寄呴濡，方申绸密。在心为志，非诗奚述。（八章）
仪贤堂监策秀才联句诗
作者：到溉
朝代：南北朝

雄州试异等，提庭乃专对。顾学类括羽，奇文若锦缋。滋兰成秀畹，照车光赤琲。摄官恶簪带，疲疴谢名辈。乙奏饮馀列，甲科光往载。深奇无绝踪，孙董有遗概。春风涵宛转，迟光乍明昧。列秀总中筵，群才盛皇代。如纶疾影响，裁蒲启蒙昧。雕龙既已彰，青紫行当佩。裒然既玉响，高粲亦兰綷。广川良易追，淄水非难配。贡士光相门，搜贤尽幽塞。善说理无穷，借书心靡诲。来彦各东西，翼亮更出内。康哉信在今，伊余事耕耒。
秋夜咏琴诗
作者：到溉
朝代：南北朝

寄语调弦者，客子心易惊。离泣已将坠，无劳别鹤声。
答任昉诗
作者：到溉
朝代：南北朝

予衣本百结，闽中徒八蚕。假令金如粟，讵使廉夫贪。
饷任新安班竹杖因赠诗
作者：到溉
朝代：南北朝

邛竹藉旧闻，灵寿资前职。复有冒霜筠，寄生桂潭侧。文彩既斑烂，质性甚绸直。所以夭天真，为有乘危力。未尝以过投，屡经芸苗植。
前溪歌
作者：包明月
朝代：南北朝

当曙与未曙。百鸟啼窗前。独眠抱被叹。忆我怀中侬。单情何时双。
赴中书郎诗
作者：卞伯玉
朝代：南北朝

大方信苞容，优渥遂不已。跃鳞龙凤池，挥翰紫宸里。
自为童谣
作者：卞彬
朝代：南北朝

可怜可念尸著服。孝子不在日代哭。列箫暂鸣死列族。
晦日泛舟应诏诗
作者：卢元明
朝代：南北朝

轻灰吹上管，落蓂飘下蒂。迟迟春色华，晼晼年光丽。
梦友人王由赋别诗
作者：卢元明
朝代：南北朝

自兹一去后，市朝不复游。
中妇织流黄
作者：卢询祖
朝代：南北朝

别人心已怨，愁空日复斜。然香望韩寿，磨镜待秦嘉。残丝愁绩烂，馀织恐缣赊。支机一片石，缓转独轮车。下帘还忆月，挑灯更惜花。似天河上景，春时织女家。
赵郡王配郑氏挽词
作者：卢询祖
朝代：南北朝

君王盛海内，伉俪尽寰中。女仪掩郑国，嫔容映赵宫。春艳桃花林，秋度桂枝风。遂使丛台夜，明月满床空。
赠谢府君览诗
作者：吴兴妖神
朝代：南北朝

玉钗空中堕，金钿色行歇。独泣谢春风，孤夜伤明月。
三妇艳诗
作者：吴均
朝代：南北朝

大妇弦初切，中妇管方吹。小妇多姿态，含笑逼清卮。佳人勿馀及，殷勤妾自知。
与柳恽相赠答诗六首
作者：吴均
朝代：南北朝

黄鹂飞上苑，绿芷出汀洲。日映昆明水，春生鳷鹊楼。飘飏白花舞，澜漫紫萍流。书织回文锦，无因寄陇头。思君甚琼树，不见方离忧。鸣鞭适大阿，联翩渡漳河。燕姬及赵女，挟瑟夜经过。纤腰曳广袖，半额画长蛾。客本倦游者，箕帚在江沱。故人不可弃，新知空复何。离居苦无乐，回慕心凄凄。要途访赵使，闻君仕执圭。杜蘅色已发，菖蒲叶未齐。幂历蚕饵茧，差池燕吐泥。愿逐东风去，飘荡至辽西。白日隐城楼，劲风扫寒木。离㭊隔东西，执手异凉燠。相思咽不言，洞房清且肃。岁去甚流烟，年来如转轴。别鹤千里飞，孤雌夜未宿。閒房肃已静，落月有馀辉。寒虫隐壁思，秋蛾绕烛飞。绝云断更合，离禽去复归。佳人今何在，迢递江之沂。一为别鹤弄，千里泪沾衣。秋云静晚天，寒夜方绵绵。闻君吹急管，相思杂采莲。别离未几日，高月三成弦。蹀叠黄河浪，嘶喝陇头蝉。寄君蘼芜叶，插着丛台边。
与柳恽相赠答诗六首·其一
作者：吴均
朝代：南北朝

黄鹂飞上苑，绿芷出汀洲。日映昆明水，春生鳷鹊楼。飘飏白花舞，澜漫紫萍流。书织回文锦，无因寄陇头。思君甚琼树，不见方离忧。
与柳恽相赠答诗六首·其三
作者：吴均
朝代：南北朝

离居苦无乐，回慕心凄凄。要途访赵使，闻君仕执圭。杜蘅色已发，菖蒲叶未齐。幂历蚕饵茧，差池燕吐泥。愿逐东风去，飘荡至辽西。
与柳恽相赠答诗六首·其二
作者：吴均
朝代：南北朝

鸣鞭适大阿，联翩渡漳河。燕姬及赵女，挟瑟夜经过。纤腰曳广袖，半额画长蛾。客本倦游者，箕帚在江沱。故人不可弃，新知空复何。
与柳恽相赠答诗六首·其五
作者：吴均
朝代：南北朝

閒房肃已静，落月有馀辉。寒虫隐壁思，秋蛾绕烛飞。绝云断更合，离禽去复归。佳人今何在，迢递江之沂。一为别鹤弄，千里泪沾衣。
与柳恽相赠答诗六首·其六
作者：吴均
朝代：南北朝

秋云静晚天，寒夜方绵绵。闻君吹急管，相思杂采莲。别离未几日，高月三成弦。蹀叠黄河浪，嘶喝陇头蝉。寄君蘼芜叶，插着丛台边。
与柳恽相赠答诗六首·其四
作者：吴均
朝代：南北朝

白日隐城楼，劲风扫寒木。离㭊隔东西，执手异凉燠。相思咽不言，洞房清且肃。岁去甚流烟，年来如转轴。别鹤千里飞，孤雌夜未宿。
主人池前鹤诗
作者：吴均
朝代：南北朝

本自乘轩者，为君阶下禽。摧藏多好貌，清唳有奇音。稻梁惠既重，华池遇亦深。怀恩未忍去，非无江海心。
从军行
作者：吴均
朝代：南北朝

男儿亦可怜，立功在北边。陈头横却月，马腹带连钱。怀戈发陇坻，乘冻至辽川。微诚君不爱，终自直如弦。
伤友诗
作者：吴均
朝代：南北朝

可怜桂树枝，怀芳君不知。摧折寒山里，遂死无人窥。
入兰台赠王治书僧孺诗
作者：吴均
朝代：南北朝

故人扬子云，校书麟阁下。寂寞少交游，纷纶富文雅。予为陇西使，寓居洛阳社。相思非不深，行行避骢马。
入关
作者：吴均
朝代：南北朝

羽檄起边庭，烽火乱如萤。是时张博望，夜赴交河城。马头要落日，剑尾掣流星。君恩未得报，何论身命倾。
共赋韵咏庭中桐诗
作者：吴均
朝代：南北朝

龙门有奇价，自言梧桐枝。华晖实掩映，细叶能披离。不降周王子，空待岁时移。严风忽交劲，遂使无人知。
初至寿春作诗
作者：吴均
朝代：南北朝

桓谭不卖交，冯子任纡直。浮溺逐波影，飘扬恣风力。北州少知旧，南阳寡相识。中驾每倾轮，当骞复摧翼。望美无津梁，私自怜何极。
别夏侯故章诗
作者：吴均
朝代：南北朝

白马黄金羁，青骊紫丝鞚。新知关山别，故人河梁送。置此一函书，为余达云梦。
别王谦诗
作者：吴均
朝代：南北朝

严光不逐世，流转任飞蓬。欲还天台岭，不狎甘泉宫。离歌玉弦绝，别酒金卮空。倘遗故人念，仆在东山东。
别鹤
作者：吴均
朝代：南北朝

别鹤寻故侣，联翩辽海间。单栖孟津水，惊唳陇头山。
剑骑诗
作者：吴均
朝代：南北朝

剑是两蛟龙。
去妾赠前夫诗
作者：吴均
朝代：南北朝

弃妾在河桥，相思复相辽。凤凰簪落鬓，莲花带缓腰。肠从别处断，貌在泪中消。愿君忆畴昔，片言时见饶。
发湘州赠亲故别诗三首
作者：吴均
朝代：南北朝

相送出江浔，泪下沾衣襟。何用叙离别，临歧赠好音。敬通才如此，君山学复深。明哲遂无赏，文花空见沈。古来非一日，无事更劳心。云生晓霭霭，花落夜霏霏。问余何意别，答言倦游归。徒劳易水布，空负洛阳衣。怀金无人别，抱玉遂成非。安得久留滞，商山饶白薇。君留朱门里，我至广江濆。城高望犹见，风多听不闻。流苹方绕绕，落叶向纷纷。无由得共赏，山川间白云。
发湘州赠亲故别诗三首·其一
作者：吴均
朝代：南北朝

相送出江浔，泪下沾衣襟。何用叙离别，临歧赠好音。敬通才如此，君山学复深。明哲遂无赏，文花空见沈。古来非一日，无事更劳心。
发湘州赠亲故别诗三首·其三
作者：吴均
朝代：南北朝

君留朱门里，我至广江濆。城高望犹见，风多听不闻。流苹方绕绕，落叶向纷纷。无由得共赏，山川间白云。
发湘州赠亲故别诗三首·其二
作者：吴均
朝代：南北朝

云生晓霭霭，花落夜霏霏。问余何意别，答言倦游归。徒劳易水布，空负洛阳衣。怀金无人别，抱玉遂成非。安得久留滞，商山饶白薇。
古意诗二首
作者：吴均
朝代：南北朝

杂虏寇铜鍉，征役去三齐。扶山剪疏勒，傍海扫沈黎。剑光夜挥电，马汗昼成泥。何当见天子，画地取关西。西都盛冠盖，九逵尘雾塞。中有恶少年，伎能专自得。玉鞭莲花剑，金苣流星勒。聊为路傍人，写鞚长楸北。
古意诗二首·其一
作者：吴均
朝代：南北朝

杂虏寇铜鍉，征役去三齐。扶山剪疏勒，傍海扫沈黎。剑光夜挥电，马汗昼成泥。何当见天子，画地取关西。
古意诗二首·其二
作者：吴均
朝代：南北朝

西都盛冠盖，九逵尘雾塞。中有恶少年，伎能专自得。玉鞭莲花剑，金苣流星勒。聊为路傍人，写鞚长楸北。
同柳吴兴乌亭集送柳舍人诗
作者：吴均
朝代：南北朝

河阳一怅望，南浦送将归。云山离晻暧，花雾共依霏。流连百舌哢，下上阳禽飞。桂舟无淹枻，玉轸有离徽。愿君嗣兰杜，时采东皋薇。
同柳吴兴何山送刘馀杭
作者：吴均
朝代：南北朝
体裁：诗

王孙重离别，置酒峰之畿。逶迤川上草，参差涧里薇。轻云纫远岫，细雨沐山衣。檐端水禽息，窗上野萤飞。君随绿波远，我逐清风归。
周承未还重赠诗
作者：吴均
朝代：南北朝

石渠阒无人，子云今何在。顾望独怀忧，衔杯竟谁待。散雪逐吹寒，蓬姿浮霜采。甘泉无竹花，鹓雏欲还海。
和柳恽毗山亭诗
作者：吴均
朝代：南北朝

平湖旷复远，高树峻而危。
和萧洗马子显古意诗六首
作者：吴均
朝代：南北朝

贱妾思不堪，采桑渭城南。带减连枝绣，发乱凤凰篸。花舞依长簿，蛾飞爱绿潭。无由报君信，流涕向春蚕。妾本倡家女，出入魏王宫。既得承雕辇，亦在更衣中。莲花衔青雀，宝粟钿金虫。犹言不得意，流涕忆辽东。春草可揽结，妾心正断绝。绿鬓愁中改，红颜啼里灭。非独泪成珠，亦见珠成血。愿为飞鹊镜，翩翩照离别。何处报君书，陇右五歧路。泪研兔枝墨，笔染鹅毛素。碧浮孟渚水，香下洞庭路。应归遂不归，芳春空掷度。妾家横塘北，发艳小长干。花钗玉腕转，珠绳金络丸。羃历悬丹凤，逶迤摇白团。谁堪久见此，含恨不相看。匈奴数欲尽，仆在玉门关。莲花穿剑锷，秋月掩刀环。春机思窈窕，夏鸟鸣绵蛮。中人坐相望，狂夫终未还。
和萧洗马子显古意诗六首·其一
作者：吴均
朝代：南北朝

贱妾思不堪，采桑渭城南。带减连枝绣，发乱凤凰篸。花舞依长簿，蛾飞爱绿潭。无由报君信，流涕向春蚕。
和萧洗马子显古意诗六首·其三
作者：吴均
朝代：南北朝

春草可揽结，妾心正断绝。绿鬓愁中改，红颜啼里灭。非独泪成珠，亦见珠成血。愿为飞鹊镜，翩翩照离别。
和萧洗马子显古意诗六首·其二
作者：吴均
朝代：南北朝

妾本倡家女，出入魏王宫。既得承雕辇，亦在更衣中。莲花衔青雀，宝粟钿金虫。犹言不得意，流涕忆辽东。
和萧洗马子显古意诗六首·其五
作者：吴均
朝代：南北朝

妾家横塘北，发艳小长干。花钗玉腕转，珠绳金络丸。羃历悬丹凤，逶迤摇白团。谁堪久见此，含恨不相看。
和萧洗马子显古意诗六首·其六
作者：吴均
朝代：南北朝

匈奴数欲尽，仆在玉门关。莲花穿剑锷，秋月掩刀环。春机思窈窕，夏鸟鸣绵蛮。中人坐相望，狂夫终未还。
和萧洗马子显古意诗六首·其四
作者：吴均
朝代：南北朝

何处报君书，陇右五歧路。泪研兔枝墨，笔染鹅毛素。碧浮孟渚水，香下洞庭路。应归遂不归，芳春空掷度。
咏云诗二首
作者：吴均
朝代：南北朝

飘飘上碧虚，蔼蔼隐青林。氛氲如有意，萦郁讵无心。白云苍梧来，过拂章花台。逢河散复卷，经风合且开。
咏云诗二首·其一
作者：吴均
朝代：南北朝

飘飘上碧虚，蔼蔼隐青林。氛氲如有意，萦郁讵无心。
咏云诗二首·其二
作者：吴均
朝代：南北朝

白云苍梧来，过拂章花台。逢河散复卷，经风合且开。
咏宝剑诗
作者：吴均
朝代：南北朝

我有一宝剑，出自昆吾溪。照人如照水，切玉如切泥。锷边霜凛凛，匣上风凄凄。寄语张公子，何当来见携。
咏少年诗
作者：吴均
朝代：南北朝

董生唯巧笑，子都信美目。百万市一言，千金买相逐。不道参差菜，谁论窈窕淑。愿言捧绣被，来就越人宿。
咏怀诗二首
作者：吴均
朝代：南北朝

仆本报恩人，走马救东秦。黄龙暗迢递，青泥寒苦辛。野战剑锋尽，攻城才智贫。唯馀一死在，留持赠主人。元淑势位卑，长卿宦情寡。二顷且营田，三钱聊饮马。悬风白云上，挂月青山下。心中欲有言，未得忘言者。
咏怀诗二首·其一
作者：吴均
朝代：南北朝

仆本报恩人，走马救东秦。黄龙暗迢递，青泥寒苦辛。野战剑锋尽，攻城才智贫。唯馀一死在，留持赠主人。
咏怀诗二首·其二
作者：吴均
朝代：南北朝

元淑势位卑，长卿宦情寡。二顷且营田，三钱聊饮马。悬风白云上，挂月青山下。心中欲有言，未得忘言者。
咏慈姥矶石上松诗
作者：吴均
朝代：南北朝

根为石所蟠，枝为风所碎。赖我有贞心，终凌细草辈。
咏柳诗
作者：吴均
朝代：南北朝

细柳生堂北，长风发雁门。秋霜常振叶，春露讵濡根。朝作离蝉宇，暮成宿鸟园。不为君所爱，摧折当何言。
咏灯诗
作者：吴均
朝代：南北朝

昔在凤凰阙，七采莲花茎。陆离看宝帐，烂熳照文屏。檐艳烟光转，氛氲雾里轻。能方三五夜，桂树月中生。
咏雪
作者：吴均
朝代：南北朝

微风摇庭树，细雪下帘隙。萦空如雾转，凝阶似花积。不见杨柳春，徒见桂枝白。零泪无人道，相思空何益。
咏雪诗
作者：吴均
朝代：南北朝
体裁：诗

微风摇庭树，细雪下帘隙。萦空如雾转，凝阶似花积。不见杨柳春，徒看桂枝白。零泪无人道，相思空何益。
咏雪诗
作者：吴均
朝代：南北朝

雪逐春风来，过集巫山野。澜漫虽可爱，悠扬讵堪把。问君何所思，昔日同心者。坐须风雪霁，相期洛城下。
城上乌
作者：吴均
朝代：南北朝

呜呜城上乌，翩翩尾毕逋。凡生八九子，夜夜啼相呼。质微知虑少，体贱毛衣粗。陛下三万岁，臣至执金吾。
城上麻
作者：吴均
朝代：南北朝

麻生满城头，麻叶落城沟。麻茎左右披，沟水东西流。少年感恩命，奉剑事西周。但令直心尽，何用返封侯。
大垂手
作者：吴均
朝代：南北朝

垂手忽迢迢，飞燕掌中娇。罗衫恣风引，轻带任情摇。讵心长沙地，促舞不回腰。
夹树
作者：吴均
朝代：南北朝

桂树夹长陂，复值清风吹。氛氲揉芳叶，连绵交密枝。能迎春露点，不逐秋风移。愿君长惠爱，当使岁寒知。
奉使庐陵诗
作者：吴均
朝代：南北朝

怅然不自怡，端忧坐漠漠。风急雁毛断，冰坚马蹄落。客子饥寒多，江上衣装薄。何当报恩罢，驱车还北郭。
妾安所居
作者：吴均
朝代：南北朝

贱妾先有宠，蛾眉进不迟。一从西北丽，无复城南期。何因暂艳逸，岂为乏妍姿。徒有黄昏望，宁遇青楼时。惟惜应门掩，方馀永巷悲。匡床终不共，何由横自私。
寿阳还与亲故别诗
作者：吴均
朝代：南北朝

故人来送别，帐酒临行阡。露繁秋色慢，气怆蟪声煎。雁渡章华国，叶乱洞庭天。复有向隅泪，中肠皆涕涟。但愿千丈松，结景云之峰。山高日华早，枝多风彩重。我还爱芳杜，群住揖骊龙。
小垂手
作者：吴均
朝代：南北朝

舞女出西秦，蹑影舞阳春。且复小垂手，广袖拂红尘。折腰应两袖，顿足转双巾。蛾眉与曼脸，见此空愁人。
山中杂诗三首
作者：吴均
朝代：南北朝

山际见来烟，竹中窥落日。鸟向檐上飞，云从窗里出。绿竹可充食，女萝可代裙。山中自有宅，桂树笼青云。具区穷地险，嵇山万里馀。奈何梁隐士，一去无还书。
山中杂诗三首·其一
作者：吴均
朝代：南北朝
体裁：诗

山际见来烟，竹中窥落日。鸟向檐上飞，云从窗里出。
山中杂诗三首·其三
作者：吴均
朝代：南北朝

具区穷地险，嵇山万里馀。奈何梁隐士，一去无还书。
山中杂诗三首·其二
作者：吴均
朝代：南北朝

绿竹可充食，女萝可代裙。山中自有宅，桂树笼青云。
征客诗
作者：吴均
朝代：南北朝

公卿来怅别，葭声在狭斜。玉樽浮云盖，朱轮流水车。鞚中悬明月，剑杪照莲花。
忆费昶诗
作者：吴均
朝代：南北朝

皎皎日将上，猎猎起微风。山没清波内，帆在浮云中。直趣珠星北，斜开碧海东。故人若思我，当念离根蓬。
战城南
作者：吴均
朝代：南北朝

前有浊樽酒，忧思乱纷纷。小来重意气，学剑不学文。忽值胡关静，匈奴遂两分。天山已半出，龙城无片云。汉世平如此，何用李将军。
战城南
作者：吴均
朝代：南北朝

蹀躞青骊马，往战城南畿。五历鱼丽阵，三入九重围。名慑武安将，血污秦王衣。为君意气重，无功终不归。
战城南
作者：吴均
朝代：南北朝
体裁：诗

躞蹀青骊马，往战城南畿。五历鱼丽阵，三入九重围。名慑武安将，血污秦王衣。为君意气重，无功终不归。
战城南
作者：吴均
朝代：南北朝

陌上何喧喧，匈奴围塞垣。黑云藏赵树，黄尘埋陇垠。天子羽书劳，将军在玉门。
拟古四首 其一 陌上桑
作者：吴均
朝代：南北朝

袅袅陌上桑，荫陌复垂塘。长条映白日，细叶隐鹂黄。蚕饥妾复思，拭泪且提筐。故人宁知此，离恨煎人肠。
拟古四首 其三 采莲曲
作者：吴均
朝代：南北朝

锦带杂花钿，罗衣垂绿川。问子今何去，出采江南莲。辽西三千里，欲寄无因缘。愿君早旋返，及此荷花鲜。
拟古四首 其二 秦王卷衣
作者：吴均
朝代：南北朝

咸阳春草芳，秦帝卷衣裳。玉检茱萸匣，金泥苏合香。初芳薰复帐，馀辉耀玉床。当须晏朝罢，持此赠华阳。
拟古四首 其四 携手曲
作者：吴均
朝代：南北朝

艳裔阳之春，携手清洛滨。鸡鸣上林苑，薄暮小平津。长裾藻白日，广袖带芳尘。故交一如此，新知讵忆人。
拟古四首·陌上桑
作者：吴均
朝代：南北朝

袅袅陌上桑，荫陌复垂塘。长条映白日，细叶隐鹂黄。蚕饥妾复思，拭泪且提筐。故人宁知此，离恨煎人肠。咸阳春草芳，秦帝卷衣裳。玉检茱萸匣，金泥苏合香。初芳薰复帐，馀辉耀玉床。当须晏朝罢，持此赠华阳。锦带杂花钿，罗衣垂绿川。问子今何去，出采江南莲。辽西三千里，欲寄无因缘。愿君早旋返，及此荷花鲜。艳裔阳之春，携手清洛滨。鸡鸣上林苑，薄暮小平津。长裾藻白日，广袖带芳尘。故交一如此，新知讵忆人。
春咏诗
作者：吴均
朝代：南北朝

春从何处来，拂水复惊梅。云障青琐闼，风吹承露台。美人隔千里，罗帏闭不开。无由得共语，空对相思杯。
有所思
作者：吴均
朝代：南北朝

薄暮有所思，终持泪煎骨。春风惊我心，秋露伤君发。
杂绝句诗四首
作者：吴均
朝代：南北朝

昼蝉已伤念，夜露复沾衣。昔别曾何道，今夕萤火飞。锦腰连枝滴，绣领合欢斜。梦中难言见，终成乱眼花。蜘蛛檐下挂，络纬井边啼。何曾得见子，照镜窗东西。泣听离夕歌，悲衔别时酒。自从今日去，当复相思否。
杂绝句诗四首·其一
作者：吴均
朝代：南北朝

昼蝉已伤念，夜露复沾衣。昔别曾何道，今夕萤火飞。
杂绝句诗四首·其三
作者：吴均
朝代：南北朝

蜘蛛檐下挂，络纬井边啼。何曾得见子，照镜窗东西。
杂绝句诗四首·其二
作者：吴均
朝代：南北朝

锦腰连枝滴，绣领合欢斜。梦中难言见，终成乱眼花。
杂绝句诗四首·其四
作者：吴均
朝代：南北朝

泣听离夕歌，悲衔别时酒。自从今日去，当复相思否。
梅花落
作者：吴均
朝代：南北朝

终冬十二月，寒风西北吹。独有梅花落，飘荡不依枝。流连逐霜彩，散漫下冰澌。何当与春日，共映芙蓉池。
梅花诗
作者：吴均
朝代：南北朝

梅性本轻荡，世人相陵贱。故作负霜花，欲使绮罗见。但愿深相知，千摧非所恋。
楚妃曲
作者：吴均
朝代：南北朝

春妆约春黛，如月复如蛾。玉钗照绣领，金薄厕红罗。
歌
作者：吴均
朝代：南北朝

玉山之津兮已濡，幽兰之草兮亦舒。又闻珩璧之独照，不见掌上之明珠。
江上酬鲍几诗
作者：吴均
朝代：南北朝

振棹出江湄，依依望九疑。欲谒苍梧帝，过问沅湘姬。折荷缝作盖，落羽纺成丝。吾行别有意，不为君道之。
渌水曲
作者：吴均
朝代：南北朝

香暧金堤满，湛淡春塘溢。已送行台花，复倒高楼日。
渡易水
作者：吴均
朝代：南北朝

杂虏客来齐，时作在角抵。扬鞭渡易水，直至龙城西。日昏笳乱动，天曙马争嘶。不能通瀚海，无面见三齐。
王侍中夜集诗
作者：吴均
朝代：南北朝

抽兰开石路，剪竹制山扉。文沦见绿水，参差隐翠微。西山采药至，东都谢病归。纺毛织野服，缝芰作山衣。欲知三青鸟，檐上素云飞。
登二妃庙
作者：吴均
朝代：南北朝

朝云乱人目，帝女湘川宿。折菡巫山下，采荇洞庭腹。故以轻薄好，千里命舻舳。何事非相思，江上葳蕤竹。
登二妃庙诗
作者：吴均
朝代：南北朝

朝云乱入目，帝女湘川宿。折菡巫山下，采荇洞庭腹。故以轻薄好，千里命舻舳。何事非相思，江上葳蕤竹。
登寿阳八公山诗
作者：吴均
朝代：南北朝

远涧自倾曲，石溆复戋戋。含珠岸恒翠，怀玉浪多圆。疏峰时吐月，密树不开天。瑶绳尽玄秘，金检上奇篇。是有琴高者，陵波去水仙。
登钟山燕集望西静坛诗
作者：吴均
朝代：南北朝

客思何以缓，春郊满初律。高车陆离至，骏骑差池出。宝椀汛莲花，珍杯食竹实。才胜商山四，文高竹林七。复望子乔坛，金绳蕴绿帙。风云生屋宇，芝映被仙室。方随凤凰去，悠然驾白日。
登钟山燕集望西静坛诗
作者：吴均
朝代：南北朝
体裁：古风

客思何以缓，春郊满初律。高车陆离至，骏骑差池出。宝碗汎莲花，珍杯食竹实。才胜商山四，文高竹林七。复望子乔坛，金绳蕴绿帙。风云生屋宇，芝映被仙室。方随凤凰去，悠然驾白日。
白浮鸠
作者：吴均
朝代：南北朝

琅琊白浮鸠，紫翳飘陌头。食饮东莞野，栖宿越王楼。
秋念诗
作者：吴均
朝代：南北朝

团团珠晖转，照照汉阴移。箕风入桂露，璧月满瑶池。树青草未落，蝉凉叶已危。还深长夜想，顾忆临邛卮。芳杜果芜没，缨带欲何为。
答柳恽
作者：吴均
朝代：南北朝
体裁：诗

清晨发陇西，日暮飞狐谷。秋月照层岭，寒风扫高木。雾露夜侵衣，关山晓催轴。君去欲何之？参差间原陆。一见终无缘，怀悲空满目。
答柳恽诗
作者：吴均
朝代：南北朝

清晨发陇西，日暮飞狐谷。秋月照层岭，寒风扫高木。雾露夜侵衣，关山晓催轴。君去欲何之，参差间原陆。一见终无缘，怀悲空满目。
答萧新浦诗
作者：吴均
朝代：南北朝

仆本二陵徒，英豪多人要。角氐良家儿，期门恶年少。身纡丈二组，手擎尺一诏。问子行何去，高帆舣江干。今夜杯酒别，明朝江水边。莓莓看细雨，漠漠视浓烟。飒洒八铜箭，低昂五会船。欲知故人者，江南共采莲。悒然心不乐，跨马出城壕。观涛看白鹭，望草见青袍。青袍行中把，蔽草覆平野。公子不垂堂，纷纷故交者。肘悬辟邪印，屋曜鸳鸯瓦。翩翩流水车，萧萧曳练马。是时君别我，青莎没马蹄。连连文蚕茧，鹥鹥伺朝鸡。今日予怀友，积恨满东西。
结客少年场
作者：吴均
朝代：南北朝

结客少年归，翩翩骏马肥。报恩杀人竟，贤君赐锦衣。握兰登建礼，拖玉入舍晖。顾看草玄者，功名终自微。
绿竹
作者：吴均
朝代：南北朝

婵娟鄣绮殿，绕弱拂春漪。何当逢采拾，为君笙与篪。
至湘洲望南岳诗
作者：吴均
朝代：南北朝

重波沦且直，连山纠复纷。鸟飞不复见，风声犹可闻。胧胧树里月，飘飘水上云。长安远如此，无缘得报君。
萍诗
作者：吴均
朝代：南北朝

可怜池里萍，葐蒀紫复青。工随浪开合，能逐水低平。微根无所缀，细叶讵须茎。飘荡终难测，流连如有情。
行路难·洞庭水上一
作者：吴均
朝代：南北朝

洞庭水上一株桐，经霜触浪困严风。昔时抽心耀白日，今旦卧死黄沙中。洛阳名工见咨嗟，一翦一刻作琵琶。白璧规心学明月，珊瑚映面作风花。帝王见赏不见忘，提携把握登建章。掩抑摧藏张女弹，殷勤促柱楚明光。年年月月对君子，遥遥夜夜宿未央。未央采女弃鸣篪，争先拂拭生光仪。茱萸锦衣玉作匣，安念昔日枯树枝。不学衡山南岭桂，至今千年犹未知。
行路难·青琐门外安石榴
作者：吴均
朝代：南北朝

青琐门外安石榴，连枝接叶夹御沟。金墉城西合欢树，垂条照彩拂凤楼。游侠少年游上路，倾心颠倒相恋慕。摩顶至足买片言，开胸沥胆取一顾。自言家在赵邯郸，翩翩舌杪复剑端。青骊白驳的卢马，金羁绿控紫丝鞶。躞蹀横行不止进，夜夜汗血至长安。长安城中诸贵臣，争贵儒者席上珍。复闻梁王好学问，轻弃剑客如埃尘。吾丘寿王始得意，司马相如适被申。大才大辩尚如此，何况我辈轻薄人。
行路难五首
作者：吴均
朝代：南北朝

洞庭水上一株桐，经霜触浪困严风。昔时抽心曜白日，今旦卧死黄沙中。洛阳名工见咨嗟，一剪一刻作琵琶。白璧规心学明月，珊瑚映面作风花。帝王见赏不见忘，提携把握登建章。掩抑摧藏张女弹，殷勤促柱楚明光。年年月月对君子，遥遥夜夜宿未央。未央彩女弃鸣篪，争先拂拭生光仪。茱萸锦衣玉作匣，安念昔日枯树枝。不学衡山南岭桂，至今千载犹未知。青琐门外安石榴，连枝接叶夹御沟。金墉城西合欢树，垂条照彩拂凤楼。游侠少年游上路，倾心颠倒想恋慕。摩顶至足买片言，开胸沥胆取一顾。自言家在赵邯郸，翩翩舌杪复剑端。青骊白驳的卢马，金羁绿控紫丝鞶。躞蹀横行不肯进，夜夜汗血至长安。长安城中诸贵臣，争贵儒者席上珍。复闻梁王好学问，轻弃剑客如埃尘。吾丘寿王始得意，司马相如适被申。大才大辩尚如此，何况我辈轻薄人。君不见西陵田。从横十字成陌阡。君不见东郊道。荒凉芜没起寒烟。尽是昔日帝王处。歌姬舞女达天曙。今日翩妍少年子。不知华盛落前去。吐心吐气许他人。今旦回惑生犹豫。山中桂树自有枝。心中方寸自相知。何言岁月忽若驰。君之情意与我离。还君玳瑁金雀钗。不忍见此使心危。君不见长安客舍门。倡安少女名桃根。贫穷夜纺无灯烛。何言一朝奉至尊。至尊离宫百馀处。千门万户不知曙。唯闻哑哑城上乌。玉栏金井牵辘轳。丹梁翠柱飞流苏。香薪桂火炊雕胡。当年翻覆无常定。薄命为女何必粗。君不见上林苑中客。冰罗雾縠象牙席。尽是得意忘言者。探肠见胆无所惜。白酒甜盐甘如乳。绿觞皎镜华如碧。少年持名不肯尝。安知白驹应过隙。博山炉中百和香。郁金苏合及都梁。逶迤好气佳容貌。经过青琐历紫房。已入中山冯后帐。复上皇帝班姬床。班姬失宠颜不开。奉帚供养长信台。日暮耿耿不能寐。秋风切切四面来。玉阶行路生细草。金炉香炭变成灰。得意失意须臾顷。非君方寸逆所裁。
行路难五首·其一
作者：吴均
朝代：南北朝

洞庭水上一株桐，经霜触浪困严风。昔时抽心曜白日，今旦卧死黄沙中。洛阳名工见咨嗟，一剪一刻作琵琶。白璧规心学明月，珊瑚映面作风花。帝王见赏不见忘，提携把握登建章。掩抑摧藏张女弹，殷勤促柱楚明光。年年月月对君子，遥遥夜夜宿未央。未央彩女弃鸣篪，争先拂拭生光仪。茱萸锦衣玉作匣，安念昔日枯树枝。不学衡山南岭桂，至今千载犹未知。
行路难五首·其三
作者：吴均
朝代：南北朝

君不见西陵田。从横十字成陌阡。君不见东郊道。荒凉芜没起寒烟。尽是昔日帝王处。歌姬舞女达天曙。今日翩妍少年子。不知华盛落前去。吐心吐气许他人。今旦回惑生犹豫。山中桂树自有枝。心中方寸自相知。何言岁月忽若驰。君之情意与我离。还君玳瑁金雀钗。不忍见此使心危。
行路难五首·其二
作者：吴均
朝代：南北朝

青琐门外安石榴，连枝接叶夹御沟。金墉城西合欢树，垂条照彩拂凤楼。游侠少年游上路，倾心颠倒想恋慕。摩顶至足买片言，开胸沥胆取一顾。自言家在赵邯郸，翩翩舌杪复剑端。青骊白驳的卢马，金羁绿控紫丝鞶。躞蹀横行不肯进，夜夜汗血至长安。长安城中诸贵臣，争贵儒者席上珍。复闻梁王好学问，轻弃剑客如埃尘。吾丘寿王始得意，司马相如适被申。大才大辩尚如此，何况我辈轻薄人。
行路难五首·其五
作者：吴均
朝代：南北朝

君不见上林苑中客。冰罗雾縠象牙席。尽是得意忘言者。探肠见胆无所惜。白酒甜盐甘如乳。绿觞皎镜华如碧。少年持名不肯尝。安知白驹应过隙。博山炉中百和香。郁金苏合及都梁。逶迤好气佳容貌。经过青琐历紫房。已入中山冯后帐。复上皇帝班姬床。班姬失宠颜不开。奉帚供养长信台。日暮耿耿不能寐。秋风切切四面来。玉阶行路生细草。金炉香炭变成灰。得意失意须臾顷。非君方寸逆所裁。
行路难五首·其四
作者：吴均
朝代：南北朝

君不见长安客舍门。倡安少女名桃根。贫穷夜纺无灯烛。何言一朝奉至尊。至尊离宫百馀处。千门万户不知曙。唯闻哑哑城上乌。玉栏金井牵辘轳。丹梁翠柱飞流苏。香薪桂火炊雕胡。当年翻覆无常定。薄命为女何必粗。
行路难五首·其四
作者：吴均
朝代：南北朝
体裁：乐府曲辞

君不见长安客舍门。倡家少女名桃根。贫穷夜纺无灯烛。何言一朝奉至尊。至尊离宫百馀处。千门万户不知曙。唯闻哑哑城上乌。玉栏金井牵辘轳。丹梁翠柱飞流苏。香薪桂火炊雕胡。当年翻覆无常定。薄命为女何必粗。
诗
作者：吴均
朝代：南北朝

秋风泷白水，雁足印黄沙。
诣周承不值因赠此诗
作者：吴均
朝代：南北朝

竹枝任风转，兰心逐风卷。青云叶上团，白露花中泫。闻君入绮疏，聊寄锦中书。一随平原客，宁忆豫章徐。
赠任黄门诗二首
作者：吴均
朝代：南北朝

相如体英彦，左右生容晖。已纡汉帝组，复解梁王衣。经过云母扇，出入千门扉。连洲茂芳杜，长山郁翠微。欲言终未敢，徒然独依依。纷吾少驰骋，自来乏名德。白玉镂衢鞍，黄金玛瑙勒。射雕灵丘下，驱马雁门北。殷勤尽日华，留连穷景黑。岁暮竟无成，快来坐默默。
赠任黄门诗二首·其一
作者：吴均
朝代：南北朝

相如体英彦，左右生容晖。已纡汉帝组，复解梁王衣。经过云母扇，出入千门扉。连洲茂芳杜，长山郁翠微。欲言终未敢，徒然独依依。
赠任黄门诗二首·其二
作者：吴均
朝代：南北朝

纷吾少驰骋，自来乏名德。白玉镂衢鞍，黄金玛瑙勒。射雕灵丘下，驱马雁门北。殷勤尽日华，留连穷景黑。岁暮竟无成，快来坐默默。
赠别新林诗
作者：吴均
朝代：南北朝

仆本幽并儿，抱剑事边陲。风乱青丝络，雾染黄金羁。天子既无赏，公卿竟不知。去去归去来，还倾鹦鹉杯。气为故交绝，心为新知开。但令寸心是，何须铜雀台。
赠周兴嗣诗四首
作者：吴均
朝代：南北朝

孺子贱而贫，且非席上珍。唯安莱芜甑，兼慕林宗巾。百年逢缱绻，千里遇殷勤。愿持江南蕙，以赠生刍人。思君欲何言，中心乱如雾。泪下非一端，愁来谁有数。子为冯敬通，不减汲长孺。千里无关梁，安得王乔屦。与君初相知，不言异一宿。意欲褰衣裳，阴云乱人目。之子伏高卧，伊予空杼轴。无因渡淇水，见此猗猗竹。可怨异公子，终自不敢言。青松蔽南陇，白云生北园。沉忧无人语，默念空凭轩。安得湛卢剑，以报相知恩。
赠周兴嗣诗四首·其一
作者：吴均
朝代：南北朝

孺子贱而贫，且非席上珍。唯安莱芜甑，兼慕林宗巾。百年逢缱绻，千里遇殷勤。愿持江南蕙，以赠生刍人。
赠周兴嗣诗四首·其三
作者：吴均
朝代：南北朝

与君初相知，不言异一宿。意欲褰衣裳，阴云乱人目。之子伏高卧，伊予空杼轴。无因渡淇水，见此猗猗竹。
赠周兴嗣诗四首·其二
作者：吴均
朝代：南北朝

思君欲何言，中心乱如雾。泪下非一端，愁来谁有数。子为冯敬通，不减汲长孺。千里无关梁，安得王乔屦。
赠周兴嗣诗四首·其四
作者：吴均
朝代：南北朝

可怨异公子，终自不敢言。青松蔽南陇，白云生北园。沉忧无人语，默念空凭轩。安得湛卢剑，以报相知恩。
赠周散骑兴嗣诗二首
作者：吴均
朝代：南北朝

子云好饮酒，家在成都县。制赋已百篇，弹琴复千转。敬通不富豪，相如本贫贱。共作失职人，包山一相见。昔贤当路者，声名振华夏。朱轮玳瑁牛，紫鞚连钱马。朝花舞风去，夜月窥窗下。想君贵易朋，居然应见舍。
赠周散骑兴嗣诗二首·其一
作者：吴均
朝代：南北朝
体裁：古风

子云好饮酒，家在成都县。制赋已百篇，弹琴复千转。敬通不富豪，相如本贫贱。共作失职人，包山一相见。
赠周散骑兴嗣诗二首·其二
作者：吴均
朝代：南北朝

昔贤当路者，声名振华夏。朱轮玳瑁牛，紫鞚连钱马。朝花舞风去，夜月窥窗下。想君贵易朋，居然应见舍。
赠摇
作者：吴均
朝代：南北朝

星汉正参差，佳人不在斯。宿昔暂乖阻，何异远分离。露染蘼芜叶，日照芄兰枝。风光已飘薄，云采复逶迤。功梦无人觉，默默心自知。
赠朱从事诗
作者：吴均
朝代：南北朝

我行欲何之，千里寻胶漆。长葭历渚生，疏蒲缘岸出。袅袅能随风，离离堪度日。客思已飘荡，相思复非一。未得幸殷勤，先作数行泣。
赠杜容成
作者：吴均
朝代：南北朝

一燕海上来，一燕高堂息。一朝相逢遇，依然旧相识。问我来何迟，山川几纡直。答言海路长，风驶飞无力。昔别缝罗衣，春风初入帏。今来夏欲晚，桑扈薄树飞。
赠杜容成诗
作者：吴均
朝代：南北朝

一燕海上来，一燕高堂息。一朝相逢遇，依然旧相识。问余来何迟，山川几纡直。答言海路长，风驶飞无力。昔别缝罗衣，春风初入帏。今来夏欲晚，桑扈薄树飞。
赠柳真阳诗
作者：吴均
朝代：南北朝

王孙清且贵，筑室芙蓉池。罗生君子树，杂种女贞枝。南窗帖云母，北户映琉璃。衔书辘轳凤，坐水玉盘螭。朝衣茱萸锦，夜覆葡萄卮。联翩骖赤兔，窈窕驾青骊。龙泉甚鸣利，如何独不知。
赠柳秘书诗
作者：吴均
朝代：南北朝

蘼芜与丹桂，奇心复奇骨。已蔽苍龙门，又影凤皇阙。紫云依夜来，清风扶晚发。鸳鹭若上天，寄声谢明月。
赠王桂阳
作者：吴均
朝代：南北朝
体裁：诗

松生数寸时，遂为草所没。未见笼云心，谁知负霜骨。弱干可摧残，纤茎易陵忽。何当数千尺，为君覆明月。
赠王桂阳别诗三首
作者：吴均
朝代：南北朝

昔闻杨伯起，拖金振清风。高华积海外，名实满山东。自有五都相，非无四世公。临窗惊白日，倚匣曳轻虹。愿持鹪鹩羽，岁暮依梧桐。客子惨无欢，送别江之干。白云方渺渺，黄鸟尚关关。纠纷巫山石，合沓洞庭澜。行衣侵晓露，征舠犯夜湍。无因停合浦，见此去珠还。树响浃山来，猿声绕岫急。旅帆风飘扬，行巾露沾湿。深浪暗蒹葭，浓云没城邑。不见别离人，独有相思泣。
赠王桂阳别诗三首·其一
作者：吴均
朝代：南北朝

昔闻杨伯起，拖金振清风。高华积海外，名实满山东。自有五都相，非无四世公。临窗惊白日，倚匣曳轻虹。愿持鹪鹩羽，岁暮依梧桐。
赠王桂阳别诗三首·其三
作者：吴均
朝代：南北朝

树响浃山来，猿声绕岫急。旅帆风飘扬，行巾露沾湿。深浪暗蒹葭，浓云没城邑。不见别离人，独有相思泣。
赠王桂阳别诗三首·其二
作者：吴均
朝代：南北朝

客子惨无欢，送别江之干。白云方渺渺，黄鸟尚关关。纠纷巫山石，合沓洞庭澜。行衣侵晓露，征舠犯夜湍。无因停合浦，见此去珠还。
赠王桂阳诗
作者：吴均
朝代：南北朝

松生数寸时，遂为草所没。未见笼云心，谁知负霜骨。弱干可摧残，纤茎易凌忽。何当数千尺，为君覆明月。
赠鲍舂陵别诗
作者：吴均
朝代：南北朝

落叶思纷纷，蝉声犹可闻。水中千丈月，山上万重云。海鸿来倏去，林花合复分。所忧别离意，白露下沾裙。
边城将诗四首
作者：吴均
朝代：南北朝

塞外何纷纷，胡骑欲成群。尔时始应募，来投霍冠军。刀含四尺影，剑抱七星文。袖间血洒地，车中旌拂云。轻躯如未殡，终当厚报君。仆本边城将，驰射灵关下。箭衔雁门石，气振武安瓦。勋轻赏废丘，名高拜横野。留书应凿楹，传功须勒社。徒倾七尺命，酬恩终自寡。闻君报一餐，远送出平野。玉标丹霞剑，金络艳光马。高旗入汉飞，长鞭历地写。曙星海中出，晓月山头下。岁晏坐论功，自有思臣者。临淄重蹴鞠，曲城好击刺。不要身后名，专骋眼前智。君看班定远，立功不负义。掣拽二丈旗，踯躅双凫骑。但问相知否，死生无险易。
边城将诗四首·其一
作者：吴均
朝代：南北朝

塞外何纷纷，胡骑欲成群。尔时始应募，来投霍冠军。刀含四尺影，剑抱七星文。袖间血洒地，车中旌拂云。轻躯如未殡，终当厚报君。
边城将诗四首·其三
作者：吴均
朝代：南北朝

闻君报一餐，远送出平野。玉标丹霞剑，金络艳光马。高旗入汉飞，长鞭历地写。曙星海中出，晓月山头下。岁晏坐论功，自有思臣者。
边城将诗四首·其二
作者：吴均
朝代：南北朝

仆本边城将，驰射灵关下。箭衔雁门石，气振武安瓦。勋轻赏废丘，名高拜横野。留书应凿楹，传功须勒社。徒倾七尺命，酬恩终自寡。
边城将诗四首·其四
作者：吴均
朝代：南北朝

临淄重蹴鞠，曲城好击刺。不要身后名，专骋眼前智。君看班定远，立功不负义。掣拽二丈旗，踯躅双凫骑。但问相知否，死生无险易。
迎柳吴兴道中诗
作者：吴均
朝代：南北朝

闭闭日西靡，客念已蹉跎。长风倒危叶，轻练网寒波。白云光彩丽，青松意气多。所言饱恩德，忘我北山萝。
送吕外兵诗
作者：吴均
朝代：南北朝

白云浮海际，明月落河滨。送君长太息，徒使泪沾巾。
送归曲
作者：吴均
朝代：南北朝

送子独南归，揽衣空闵默。关山昼欲暗，河冰夜向塞。燕至他人乡，雁云还谁国。寄子两行书，分明达济北。
送柳吴兴竹亭集诗
作者：吴均
朝代：南北朝

平原不可望，波澜千里直。夕鱼汀下戏，暮羽檐中息。白云时去来，青峰复负侧。踯躅牛羊下，晦昧崦嵫色。王孙犹未归，且听西光匿。
遥赠周承诗
作者：吴均
朝代：南北朝

巨石乱天崖，杂树郁参差。伯鱼留蜀郡，长房还葛陂。练练波中月，亭亭云上枝。高岑蔽人者，无处得相知。
酬
作者：吴均
朝代：南北朝

闻君立名义，我亦倦晨征。马在城上蹀，剑自腰中鸣。白日辽川暗，黄尘陇坻惊。愿君但衔酒，深知有素诚。
酬别江主簿屯骑
作者：吴均
朝代：南北朝

有客告将离，赠言重兰蕙。泛舟当泛济，结交当结桂。济水有清源，桂树多芳根。毛公与朱亥，俱在信陵门。赵瑟凤凰柱，吴醥金罍樽。我有北山志，留连为报恩。夫君皆逸翮，抟景复凌骞。白云间海树，秋日暗平原。寒虫鸣趯趯，落叶飞翻翻。何用赠分手，自有北堂萱。
酬别江主簿屯骑诗
作者：吴均
朝代：南北朝

有客告将离，赠言重兰蕙。泛舟当泛济，结交当结桂。济水有清源，桂树多芳根。毛公与朱亥，俱在信陵门。赵瑟凤凰柱，吴醥金罍樽。我有北山志，留连为报恩。夫君皆逸翮，抟景复凌鶱。白云间海树，秋日暗平原。寒虫鸣趯趯，落叶飞翻翻。何用赠分首，自有北堂萱。
酬别诗
作者：吴均
朝代：南北朝

故人杯酒别，天清明月亮。露下寒葭中，风起秋江上。衣染潺湲泣，棹犯参差浪。匕首直千金，七宝雕华装。生离何用表，赖此持相饷。
酬周参军诗
作者：吴均
朝代：南北朝

日暮忧人起，倚户怅无欢。水传洞庭远，风送雁门寒。江南霜雪重，相如衣服单。沈云隐乔树，细雨灭层峦。且当对樽酒，朱弦永夜弹。
酬萧新浦王洗马诗二首
作者：吴均
朝代：南北朝

始可结交者，文酒满金壶。围棋帝台局，系马秦王蒲。长剑皆玉具，短笛悉银涂。送归日愁满，留客袂纷吾。今成桓山上，秋风星散乌。思君出江湄，慷慨临长薄。独对东风酒，谁举指南酌。崇兰白带飞，青鵁紫缨络。一年流泪同，万里相思各。胡为舍旃去，故人在宛洛。
酬萧新浦王洗马诗二首·其一
作者：吴均
朝代：南北朝

始可结交者，文酒满金壶。围棋帝台局，系马秦王蒲。长剑皆玉具，短笛悉银涂。送归日愁满，留客袂纷吾。今成桓山上，秋风星散乌。
酬萧新浦王洗马诗二首·其二
作者：吴均
朝代：南北朝

思君出江湄，慷慨临长薄。独对东风酒，谁举指南酌。崇兰白带飞，青鵁紫缨络。一年流泪同，万里相思各。胡为舍旃去，故人在宛洛。
酬闻人侍郎别诗三首
作者：吴均
朝代：南北朝

怅然心不乐，万里何悠悠。凌朝憩枉渚，薄暮遵江洲。君住青门上，我发霸陵头。相思自有处，春风明月楼。整棹北川湄，迥首望城邑。林疏风至少，山高云度急。共怀万里心，各作千行泣。欲见终无缘，思君空伫立。举首川之折，离鸿四向飞。子怜三湘薛，我忆五陵薇。但使同嘉遁，何必共轻肥。思君美如玉，不觉泪沾衣。
酬闻人侍郎别诗三首·其一
作者：吴均
朝代：南北朝

怅然心不乐，万里何悠悠。凌朝憩枉渚，薄暮遵江洲。君住青门上，我发霸陵头。相思自有处，春风明月楼。
酬闻人侍郎别诗三首·其三
作者：吴均
朝代：南北朝

举首川之折，离鸿四向飞。子怜三湘薛，我忆五陵薇。但使同嘉遁，何必共轻肥。思君美如玉，不觉泪沾衣。
酬闻人侍郎别诗三首·其二
作者：吴均
朝代：南北朝

整棹北川湄，迥首望城邑。林疏风至少，山高云度急。共怀万里心，各作千行泣。欲见终无缘，思君空伫立。
采药大布山诗
作者：吴均
朝代：南北朝

我本北山北，缘涧彩山麻。九茎日反照，三叶长生花。可用蠲忧疾，聊持驻景斜。景斜不可驻，年来果如驱。安得昆仑山，偃蹇三珠树。三珠始结荄，绛叶凌朱台。玉壶白凤肺，金鼎青龙胎。韩众及王子，何世无仙才。安期傥欲顾，相见在蓬莱。
采莲曲
作者：吴均
朝代：南北朝

江风当夏清，桂楫逐流萦。初疑京兆剑，复似汉冠名。荷香带风远，莲影向根生。叶卷珠难溜，花舒红易倾。日暮凫舟满，归来度锦城。
重赠临蒸郭某诗
作者：吴均
朝代：南北朝

英英者桂，结景嵩华。润以碧沼，萦以紫霞。葐蒀其气，晻映其华。终朝顾止，载挹载嗟。英英者桂，亦好其音。爰凋爰剖，为此瑟琴。缀以清玉，镂以白金。终朝顾止，悠悠我心。蔽茀小草，亦呈其节。华不堪献，条不堪结。娈彼芳辉，怜此冥灭。终朝顾止，心焉如咽。
闺怨诗
作者：吴均
朝代：南北朝

胡笳屡凄断，征蓬未肯还。妾坐江之介，君戍小长安。相去三千里，参商书信难。四时无人见，谁复重罗纨。
阳春歌
作者：吴均
朝代：南北朝

紫苔初泛水，连绵浮且没。若欲歌阳春，先歌青楼月。